ועדת העלייה, הקליטה והתפוצות, כנסת 25, פרוטוקול מספר 106, 2023-11-20 00:00

עודד פורר: בוקר טוב לכולם

עודד פורר:  היום 20 בנובמבר 2023, ז' בכסלו תשפ"ד

עודד פורר:  הנושא הוא הצעה לדיון מהיר בנושא עלייה במקרי האנטישמיות נגד יהודי התפוצות מפרוץ מלחמת "חרבות ברזל"

עודד פורר:  הצעה של חברי הכנסת עידון רול, יבגני סובה, ארז מלול וחבר הכנסת משה רוט

עודד פורר:  ראשית אני מודה לחברי הכנסת המציעים את ההצעה, שזה אחד הנושאים הקריטיים שלצערי לא כל כך טופלו בעשרת החודשים האחרונים בוודאי, וגם בתקופת המלחמה אני חייב לומר שלא נעשה מספיק

עודד פורר:  אנחנו גם קיימנו כמה דיונים סגורים של הוועדה בנושא בטחון הקהילות היהודיות בעולם

עודד פורר:  וגם כאן, ברמת ההיערכות, נדרש שיפור

עודד פורר:  חלקו כבר נעשה

עודד פורר:  אבל הדיון הזה גם מתקיים בהמשך, אני חייב לומר, לדיון שקיימנו בוועדה ממש עם פרוץ "חרבות ברזל" סביב העלייה במקרי האנטישמיות והסערה שמשתוללת ברשתות החברתיות

עודד פורר:  זו פשוט סערה חסרת תקדים

עודד פורר:  כולל הורדת תכנים שהם פרו-ישראליים ודחיפה של תכנים שהם פרו-חמאסיים

עודד פורר:      ויש פה הרבה מאוד צעדים שדרשנו גם ממשרדי הממשלה השונים לעשות; משרד המשפטים, משרד התקשורת, משרד התפוצות

עודד פורר:  אז אני גם אנצל את הדיון המהיר הזה למעקב, כדי לראות האם בכלל נעשה משהו מאז הדיון שקיימנו אות, לדעתי, לפני חודש בדיוק

עודד פורר:  אז ניתן למציעים להציג את הצעתם

עודד פורר:  ראשית חבר הכנסת עידן רול, בבקשה

עידן רול: תודה רבה אדוני יושב הראש

עידן רול:  תודה רבה לכולם

עידן רול:  אנחנו עדים מאז השבעה באוקטובר הנורא, לקשר הקרוב והבלתי ניתן לערעור בין מדינת ישראל ליהדות התפוצות

עידן רול:  אני חושב שזה פרק נוסף ומשמעותי בעיצוב היחסים בין ישראל והתפוצות מתוך הבנה שפשוט מגיעה אלינו מכל כיוון, שכל פעולה של מדינת ישראל משליכה ישירות גם על הקהילות של אחינו ואחיותינו היהודים ברחבי העולם

עידן רול:  ולכן צריך לייצר פה גם כמה מהלכים שהם כרגע מענה לעלייה באחוזים באמת בלתי נתפסים באנטישמיות, אבל גם בהסתכלות על היום קדימה

עידן רול:  ברמה המיידית אני חושב שישראל יכולה וצריכה לסייע לקהילות שהן יותר קטנות, יותר מבודדות, יותר מוחלשות, ברחבי העולם, באמצעים שונים, כדי לעזור להן להיות בטוחות יותר

עידן רול:  לתגבר אבטחה, לסייע באמצעים אלקטרונים שונים

עידן רול:       משרד החוץ – חשוב מאוד שיירתם, ושאחד הדברים שהנציגויות שלנו יבקשו בשעה הזאת זה מהמדינות השונות בהן יש עלייה באנטישמיות, שזה באמת ברובן, לדאוג להגברת האכיפה נגד גילויי אנטישמיות ולתגבור האבטחה סביב קהילות יהודיות ומוסדות הקהילות

עידן רול:  זה מאוד חשוב כרגע, גם לייצר תחושת בטחון וגם למנוע אסונות

עידן רול:  בנוסף עם ההסתכלות קדימה – אחינו ואחיותינו בתפוצות הם חלק מאיתנו, ויש פה הזדמנות ואפילו חובה לגבש ולייצב מחדש את מערכת היחסים הזאת

עידן רול:  מדינת ישראל צריכה להיות מדינת היהודים אלא מדינת כלל היהודים

עידן רול:  וצריך לנהל פה שיח אמיץ ופתוח על כלל זרמי היהדות ועל איך אנחנו נותנים לכל יהודי באשר הוא להרגיש רצוי ושייך כאן במדינה

עידן רול:  זה לא שיח רגעי, זה שיח שנקודת הפתיחה שלו צריכה להיות בימים אלה, לטעמי

עידן רול:  וחשוב שננהל אותו מתוך הבנה שאותם אחינו ואחיותינו בגולה שסובלים ממתקפות אנטישמיות, לא בודקים לפני זה לאיזה זרם הם משתייכים

עידן רול:      והתרומות האדירות שהגיעו מאחינו מהתפוצות לפי אם בן אדם מתפלל בבית כנסת כזה או אחר או אפילו אם הוא שומר מצוות

עידן רול:  עם אחד אנחנו, ואנחנו חייבים לפעול לעצב את השיח הזה מחדש ולוודא שמדינת ישראל היא מדינת כלל היהודים

עידן רול:  אני עוד אוסיף, אדוני יושב הראש, על משהו שדיברתי עליו גם עם שר התפוצות

עידן רול:  זה אמנם כרגע בידי הוועדה, אבל צריך לזרז את זה

עידן רול:  מן הראוי שיהיה יום לאומי לציון נפגעים בתפוצות על רקע אנטישמי

עידן רול:  זה חשוב, יש כבר לצערי כמה מקרים עכשיו, וזה עוד אקט חשוב של סולידריות במדינת ישראל לאחינו ואחיותינו בתפוצות

עידן רול:  תודה רבה

עודד פורר: תודה רבה

עודד פורר:  חבר הכנסת סובה

יבגני סובה: תודה רבה אדוני יושב הראש

יבגני סובה:  קודם כל אני רוצה באמת להודות לנשיאות הכנסת – למרות שאנחנו במתכונת די מוגבלת בכל זאת קיבלנו החלטה לקיים את הדיון המהיר

יבגני סובה:  אני מקווה שגם הכנסת תחזור לפעילות המקסימלית כבר השבוע הזה, מקסימום שבוע הבא

יבגני סובה:  שלום לשר שיקלי

יבגני סובה:  אדוני יושב הראש ואדוני השר, חבריי חברי הכנסת, ישראל היא בית לאומי עבור כל יהודי באשר הוא

יבגני סובה:  ככה חונכנו, ככה אנחנו מקיימים

יבגני סובה:  גם את המצווה של העלייה, מצווה של הקשר שלנו עם התפוצות, אחרי שבעה באוקטובר, השבת השחורה, ישראל, לצערי, הפכה לבית היחיד עבור חלק מיהודי העולם

יבגני סובה:  אם עד עכשיו היו קהילות שחשבו שאפשר להמשיך לחיות את החיים בתפוצות ובאמת לא להתעסק בפוליטיקה או בוויכוחים בתוך ישראל, פשוט להיות יהודים – לצערי, מה שקרה בשבת, בשבעה באוקטובר, והגידול המשמעותי באנטישמיות העולמית, שינה גם את הפרדיגמה באשר ליחס כלפי היהודים

יבגני סובה:      היום אתה כבר לא יכול להישאר מוץ לשיח בישראל, מחוץ לפוליטיקה בישראל, ופשוט להמשיך את החיים שלך כיהודי, ולא שואלים אותך מה היחס שלך לישראל, לממשלת ישראל

יבגני סובה:  רואים שאתה יהודי, מבחינת אותם אנטישמיים, אתה מטרה לגיטימית

יבגני סובה:  ולכן זו סכנה ממשית

יבגני סובה:  אנחנו, אדוני יושב הראש, בהמשך הדיון כמובן גם נתייחס לדברים שנשמע, חייבים להתכונן לגידול המשמעותי בעלייה

יבגני סובה:  גם בקרב המדינות שבהן חשבנו שהאוכלוסייה די מבוססת וחזקה ובשנים האחרונות לא הייתה עלייה מסיבית – אני מדבר בעיקר על צפון אמריקה, אירופה, צרפת - אנחנו שוב חוזרים לנושא של עלייה מצרפת

יבגני סובה:  וכמובן שאנחנו חייבים גם להבטיח את ביטחונם של יהודי התפוצות בכל מדינה

יבגני סובה:  וזה תפקידה של הממשלה - לדבר עם הגורמים הרלוונטיים שאחראים על ביטחונם של יהודים, כי קודם כל הם אזרחים של אותן מדינות

יבגני סובה:       אז אם תרשה לי להשתמש בפרפראזה – ישראל חייבת לעבור תוכנית תמ"א 38 בנושא העלייה והתפוצות

יבגני סובה:  אם לא נעשה את התוכנית עכשיו, הבניין שלנו ייפגע, יסודות הבניין שלנו ייפגעו כי אחד מהיסודות והעלייה והקשר עם התפוצות

יבגני סובה:  וזה גם ישפיע לדורות הבאים גם בנושא הזה

יבגני סובה:  ובנושא של הקשר שלנו לתפוצות, ובוודאי בנושא של עלייה

יבגני סובה:  אני גם חושב שבסיום הדיון אנחנו צריכים לבוא עם הקריאה לממשלה

יבגני סובה:  השר נמצא כאן, אני מקווה מאוד שהוא גם יעביר את זה בדיונים הקרובים בישיבת הממשלה, את הנושאים הבאים

יבגני סובה:  תודה רבה

עודד פורר: תודה

עודד פורר:  קודם כל, אני מקדם בברכה את השר עמיחי שיקלי שהצטרף אלינו לדיון

עודד פורר:  מדובר בדיון רביעי שאנחנו מקיימים בוועדה בנושא הזה

עודד פורר:  הפעם הוא כתוצאה מיוזמה של דיון מהיר של חברי הכנסת רול, סובה, רוט וארז מלול

עודד פורר:  אנחנו, מאז פרוץ מלחמת "חרבות ברזל" עם עלייה של 500% באירוע האנטישמיות

עודד פורר:  אנחנו מדברים באמת במניפה רחבה, בעיקר בקמפוסים, לפחות מבחינת מה שנחשפים פה, אבל המקום, אני חושב, אולי המנוע המרכזי הוא ברשתות החברתיות

עודד פורר:  ב-14 בנובמבר סמנכ"ל משרד החוץ לדיפלומטיה ציבורית, עמנואל נחשון, בוועדת משנה להסברה, הודיע למשרד שאין תקציב

עודד פורר:  ולפיכך נעצרה פעילות ההסברה הלאומית

עודד פורר:  הבנו שבעקבות הדיון הוחזר חלק מהתקציב

עודד פורר:       צריך לזכור שכבר בדיון שאנחנו קיימנו ביולי 2023 כאן בוועדה, סטודנטים ישראליים שלומדים בקמפוסים בארצות הברית העידו על יחס עוין ומקרי אנטישמיות שהם חווים

עודד פורר:  אנחנו מדברים על טרום מלחמת "חרבות ברזל", ובכלל לא נוכח האירועים האחרונים

עודד פורר:  הם ממש סיפרו על איך הם מורחקים מתנועות ההנהגה ומהתנועות החברתיות בתוך הקמפוסים, ושלא נותנים להם להתבטא בכנסים רשמיים באוניברסיטאות

עודד פורר:  לפי סקר שנעשה באוניברסיטאות, 70% מהסטודנטים חושבים שמדינת ישראל היא מדינה גזענית

עודד פורר:  באותו דיון שקיימנו אז, קיימנו אותו יחד עם מנכ"ל ועידת הנשיאים, מר וויליאם דארוף, והוא ביקש וביקשנו ממנו והתחלנו איזוהי פעילות מולם – לכלול את הציונות כערך מוגן בחוקה האמריקאית ובהנחיות של משרד החינוך האמריקאי למוסדות, ושמדינת ישראל תפעל בעניין הזה יחד עם הקהילות היהודיות בארצות הברית

עודד פורר:       גם הוא הסכים וקיבל את העמדה הזאת, ולדבריו הציונות צריכה להיות ערך מוגן, ממש בדומה לערכים נוספים כמו גזענות, כמו ערכים נוספים

עודד פורר:  שאז באוניברסיטה אי אפשר לפעול כנגדם

עודד פורר:  אתה לא יכול לבוא ולהעלות דברים אם הערך הוא ערך מוגן

עודד פורר:  ושיהיה ברור שאנטי-ציוני שווה אנטי-יהודי ואנטישמי, כי הרבה פעמים זאת הדרך להסתתר ולהגיד "אנחנו לא אנטישמיים אנחנו רק נגד מדינת ישראל"

עודד פורר:  אבל בסוף הערכים האלה הם מקבילים

עודד פורר:  צריך לזכור שהמאבק הזה, מבחינת מדינת ישראל, הוא מאבק אסטרטגי

עודד פורר:  מאבק אסטרטגי שעלול גם בהמשך לפגוע בביטחון הקהילות, וגם את זה ראינו לצערי בחודש האחרון, אם בדגסטן, אם במקומות נוספים בעולם, שגם הקהילות היהודיות הפכו להיות מאוימות

עודד פורר:      צריך לזכור, הקהילות האלה הן כבר מעורבבות

עודד פורר:  זה יהודים, ישראלים, חלקם תושבים חוזרים ויורדים

עודד פורר:  יש לך מכל וכל

עודד פורר:  והן אלה שסופגות את האירועים האלה, שכבר הופכים להיות אירועים אלימים ומסוכנים, לא פעם ולא פעמיים

עודד פורר:  בדיון שאנחנו קיימנו נוכח מבצע "חרבות ברזל" עלה נושא התנהלות הרשתות החברתיות, והסרת תכנים אנטישמיים ופוגעניים בזמן המלחמה

עודד פורר:  זו הייתה הפעם הראשונה שהרשתות בחרו שלא להשתתף בדיון הוועדה

עודד פורר:  ובדיון הזה נוכחים נציגים גם מ"טיקטוק" וגם מ"גוגל", למיטב הבנתי, נכון? נמצאים איתנו פה

עודד פורר:  צריך לזכור שבאותו דיון אנחנו הצגנו והעלנו תכנים אנטישמיים שפורסמו ב"פייסבוק", שדווחו להסרה מ"פייסבוק", אבל "פייסבוק" סירבה להסירם, בטענה שזה לא נוגד את המדיניות

עודד פורר:  גם אני נתקלתי אפילו באופן אישי בעניין הזה ברשת "X", ששם בכלל זה עולם בפני עצמו

עודד פורר:      אחת הבעיות שעלו, אדוני השר, היא נושא מערכת ניטור ממשלתית, כולל מעקב אחר התכנים האלה גם ברמת ההיקפים

עודד פורר:  המספרים שהוצגו כאן היו מספרים קטנים מידי בהשוואה

עודד פורר:  זאת אומרת, הציגו פה סדר גודל של 5,000 תכנים, כשאנחנו מדברים על סדר גודל של 750,000 רק במספר ימים

עודד פורר:  זו צריכה להיות מערכת גם ברמה הטכנולוגית

עודד פורר:  זה לא בן אדם שיושב ומסתכל אלא מערכת חכמה

עודד פורר:  משרד החוץ כרגע מסתמך על הניטור שלכם, שאתם מעבירים, ובהתאם לזה זה עובר למשרד המשפטים

עודד פורר:  הליך מאוד-מאוד מסורבל עד להסרת אותו תוכן

עודד פורר:      דווקא שר התקשורת, אני חייב לומר, נציגי משרד התקשורת פה? דווקא שר התקשורת היה מוכן לקחת את העניין הזה בהיבט התקשורתי כדי לחוקק

עודד פורר:  מה שהיה צריך לעשות פה זה חקיקה, או במסגרת תקנות שעת חירום

עודד פורר:  אגב, בדומה לדברים שקיימים במקומות אחרים בעולם, שיתנו סנקציה כלכלית לממשלה על החברות האלה

עודד פורר:  באירופה, ברגע שהטילו והזהירו עם איזושהי סנקציה, פתאום הרשת זזה אחורה

עודד פורר:  שם הנושא של הכיס עובד

עודד פורר:  זה חברות פרטיות, הן בסוף מוכוונות רווח

עודד פורר:  אחרי ששר התקשורת במכתב אליי אמר שהוא רוצה לטפל בזה, והיועצים המשפטיים שלו אמרו ושר המשפטים טען שזה בסמכות משרד המשפטים

עודד פורר:  אבל משרד המשפטים סירב להשתתף בדיון? אוקיי

עודד פורר:  כתוב לי שהם לא רצו

שלומית אבינח: לא, הם פה

שלומית אבינח:  "בשכנועים"

עודד פורר: אבל בעניין הזה, אני אומר לכם עוד פעם ואני אומר את זה גם לך, חלק מהאחריות של הממשלה היא לייצר לעצמה כלים שהיא תוכל להשתמש בהם כדי לאכוף את האתגר הזה, שהוא אתגר שכל העולם בתחומים שונים צריך לטפל בו

עודד פורר:  אבל עבורנו, הסיפור הזה של הרשתות החברתיות, הוא דרמה

עודד פורר:  אני לא אסקור פה עכשיו את האירועים האנטישמיים רק מהשבוע החולף, אבל באמת זה מספרים וסיפורים בלתי נתפסים, כולל כאלה שהביאו לרצח של מפגין בלוס אנג'לס

עודד פורר:  אבל כל אירוע שאנחנו מתארים פה, ואני חייב לומר שהאירועים שאנחנו נתאר אלה האירועים שהגיעו אלינו וזכו לפרסום

עודד פורר:  יש עוד הרבה מאוד אירועים שלא הגיעו ולא זכו לפרסום ולהד ציבורי רחב שאנחנו שומעים עליהם כאן

עודד פורר:  והרבה פעמים נמנעו אסונות כבדים רק בגלל התנהלות בטוחה של קהילות מכל וכל

עודד פורר:       אז באמת אני אשמח לשמוע ממך, השר, איפה אתם נמצאים בתוך הנושא הזה, ואחר כך נפתח את הדיון וניתן לדני דיין, יושב ראש "יד ושם"

עמיחי שיקלי: אני אציג בצורה תמציתית גם את הנתונים שאנחנו מכירים וגם את עיקרי הפעילות

עמיחי שיקלי:  נמצא כאן איתי עמית אפרתי, שהוא מנהל את האגף למאבק באנטישמיות במשרד

עמיחי שיקלי:  הוא יכול להיכנס גם לרזולוציות יותר נמוכות איפה שצריך

עמיחי שיקלי:  אז נאמר ככה – ציינת, ובאמת זה נתון שמוכר גם לנו, עלייה של 500% בהיקף כלל האירועים האנטישמיים, בהשוואה לתקופה מקהילה אשתקד

עמיחי שיקלי:  כשליש עד חצי מכלל האירועים האנטישמיים נרשמו בארצות הברית

עמיחי שיקלי:  עלייה דרמטית גם באירועים אנטישמיים אלימים – 330%

עמיחי שיקלי:  ויש פה נתון שהוא בעיני מעניין, זה ההשוואה למערכה קודמת כמו "שומר חומות" והמערכה הנוכחית – אנחנו רואים שיש פה עלייה של 400% בשיח אנטישמי מכוון, כאשר למשל ב"שומר חומות" זה היה 230%

עמיחי שיקלי:  זאת אומרת, זה פי 2 בהיקף מאשר ב"שומר חומות", בזינוק באנטישמיות לאור המבצע

עמיחי שיקלי:      דבר נוסף, יש לנו פה 1,124 אירועים אנטישמיים בבריטניה, שזה עלייה של 500%

עמיחי שיקלי:  ארצות הברית, גם הרבה מאוד אירועים אנטישמיים, כולל רצח של מפגין יהודי בלוס אנג'לס

עמיחי שיקלי:  הסיטואציה היא סיטואציה מאוד קשה

עמיחי שיקלי:  זה נכון גם, אגב, לארצות אמריקה הלטינית

עמיחי שיקלי:  ויש גם אתגר במדינת הסכמי אברהם מבחינת דעת הקהל ברחוב, שזה ממש מאתגר את ההסכמים ואת השלטונות שם

עמיחי שיקלי:  זה דבר שצריך לשים לב אליו

עמיחי שיקלי:  מבחינת הפעילות של המשרד בתחום הזה – קודם כל, המשרד מפיק מידי יום דו"ח מפורט עם כל האירועים, כל הנתונים, ומעביר את זה לגורמים השונים

עמיחי שיקלי:  מערכות הניטור שיש לנו היום, ואגב, הן עוברות שדרוג דרמטי

עמיחי שיקלי:  זה אולי עיקר העניין, זה אמור לעמוד סופית ביום חמישי

עמיחי שיקלי:  בעצם חמ"ל אחוד שהוא משותף לנו וגם לגורמים הרלוונטיים בקהיליית המודיעין

עמיחי שיקלי:  עובדים במשותף, וגם יחד עם שחקנים אזרחיים נוספים

עמיחי שיקלי:      בקיצור, אנחנו נמצאים בהליך מואץ של שדרוג היכולות הטכנולוגיות

עמיחי שיקלי:  זה מעבר בין חברות שונות שנתנו את השירותים

עמיחי שיקלי:  החמ"ל, שצפוי שהקמתו תושלם עד סוף השבוע, היכולות שלו הן לאין ערוך יותר חזקות מבחינת ההיקף של איזה רשתות הוא סורק ובאיזה מהירות הוא מביא את האינפורמציה

עודד פורר: שזה יושב אצלכם בעצם?     

עמיחי שיקלי: כן, כן

עמיחי שיקלי:  אבל זה אחוד, זאת אומרת זה לא גם הם וגם הם

עמיחי שיקלי:  זה משהו מרוכז, וזה דבר מאוד-מאוד משמעותי

עמיחי שיקלי:  גם מה שהיה לנו עד עכשיו הפיק מידעים חשובים שהועברו לכלל הגורמים הרלוונטיים

עמיחי שיקלי:  זה דבר אחד

עמיחי שיקלי:  דבר שני זה נושא מיגון המוסדות

עמיחי שיקלי:  הקצנו עוד שמונה מיליון שקלים למיזם המשותף עם הסוכנות היהודית

עמיחי שיקלי:  שזה נועד להגנה פיזית על קהילות

צגה מלקו:  איפה זה? בכמה מדינות?      

עמיחי שיקלי: לאיפה זה מחולק? קודם כל זה לקהילות הגדולות בעיקר – ארצות הברית, בריטניה, צרפת, ואיפה שיש צרכים נוספים

עמיחי שיקלי:  מי שמנהל את זה בפועל זה הסוכנות

עמיחי שיקלי:  זה תקציב שהועבר לטובת המשימה הזאת

עודד פורר: אני רק אגיד לך בהמשך לדיונים אחרים שקיימנו, וזה גם יופיע בסיכום של הדיון הזה, שאני אבקש ממך לפעול להגדיל את התקציב הזה של קרן הקהילות, נוכח האירועים האחרונים

עודד פורר:  זה משהו שלדעתי הממשלה חייבת להידרש לו

עמיחי שיקלי: אוקיי

עמיחי שיקלי:  אז קודם כל, התקציב שהוקצה עכשיו זה תקציב נוסף, בנוסף למה שהיה

עמיחי שיקלי:  זאת אומרת, זה תקציב שיועד עכשיו רק למלחמה

עמיחי שיקלי:  והדבר הנוסף הוא בהקשר של יוזמות אזרחיות בתחום ההסברה

עמיחי שיקלי:  אנחנו הקצנו עשרה מיליון שקלים למאצ'ינג למיזמים אזרחיים, שהם יכולים לגשת ולקבל שקל לשקל בסכומים יחסית גדולים

עמיחי שיקלי:  ולמיזמים קטנים הקצנו עוד שלושה מיליון שקלים, שזה כמאה אלף שקל מענק ללא מאצ'ינג, ליוזמות היותר קטנות

עמיחי שיקלי:  אנחנו מכירים פחות או יותר שמונים מיזמים אזרחיים, והדבר הזה נעשה בדרך "קונסרט"

עמיחי שיקלי:  זה מעבר לתקציבים שמושקעים גם מטעמנו בנושא של הסברה והפקות תוכן בתוך החמ"ל המשותף שיש לנו עם מערך ההסברה הלאומי

עמיחי שיקלי:  זה פשוט כי התייחסת גם לנושא הזה

עמיחי שיקלי:      בנושא של היוזמות האזרחיות, אני מעלה את זה כאן כי זה גם כולל יוזמות שקשורות במאבק באנטישמיות

עמיחי שיקלי:  מעבר לזה, אנחנו נמצאים בקשר רציף עם הקהילות היהודיות, באינסוף, תדרוכים בזום, גם עם הארגונים בקמפוסים, אם זה הלל, אם זה חב"ד ואם זה ארגונים יותר קטנים שפעילים בקמפוסים באמריקה

עמיחי שיקלי:  אני חושב שהבעיה הדרמטית בקמפוסים באמריקה זה היעדר נקיטת עמדה ברורה מצד ההנהגה של המוסדות

עמיחי שיקלי:  לא ראינו, לא מ"קורנל" ולא מ"ייל" ולא מ"קולומביה"

עמיחי שיקלי:  מ"קולומביה" ראינו באיחור איזושהי התייחסות כנגד ה-SJP, אבל זה מעט מידי ומאוחר מידי

עמיחי שיקלי:  ובעצם היחס שם של ההנהגה זה הדבר הכי מדהים

עמיחי שיקלי:  אין מי שעומד לימינם של הסטודנטים היהודים במאבק שלהם נגד האנטישמיות, שהיא אנטישמיות חמורה מאוד בקמפוסים

עמיחי שיקלי:      זה מתחיל מהקריאות "from the river to the sea…" (מהנהר אל הים

עמיחי שיקלי: ), או "אינתיפאדה, אינתיפאדה", שזה הסלוגן הנוסף

עמיחי שיקלי:  ועד להטרדות והצקות שהן כוללות גם אלימות פיזית של ממש כנגד סטודנטים יהודים

עמיחי שיקלי:  בעיני, הגישה האפקטיבית כאן, וזה באמת מאבק שמי שמובילים אותו זה יהדות ארצות הברית, זה קו תקיף, משיכת השקעות מאוניברסיטאות שלא מוכנות לעמוד ולהבטיח את ביטחונם של היהודים, תביעות משפטיות, ולצאת למאבק בסיפור הזה

עמיחי שיקלי:  כי גישה שהיא מכילה כלפי מה שאנחנו רואים כרגע בקמפוסים, היא בעיני לא תביא תוצאות

עמיחי שיקלי:  ואת המסר הזה גם העברתי למנהיגים האמריקאיים שאיתם שוחחנו בשבועות האחרונים

יבגני סובה: סליחה, ההשוואה בין חמאס לנאצים, שנעשתה בעצם ביום ראשון מאז השבת השחורה – אתה מרגיש שיש איזשהו שינוי? זה תרם או לא תרם במאבק הזה? כי תמיד הרי משווים אותנו, ואנטישמיים בעולם משתמשים דווקא בסמלים הנאציים, גם לפי המצגת שהוצגה פה כרגע, נגדנו, ודווקא פה אנחנו שאומרים שהמעשים שלהם זה מעשים של הנאצים – אתה רואה שינוי במגמה?     

עמיחי שיקלי: כן, אז קודם כל נמצא פה בקומה מעל פרנק לונץ, ויש עוד המון סוקרים אחרים

עמיחי שיקלי:  אנחנו חשופים להרבה מאוד נתונים ומחקרים על מה משפיע ומה פחות משפיע

עמיחי שיקלי:  בהקשרים האלה, אנחנו נכנסים לדיון אחר, כן? אבל אני אגיד פה רק שאנחנו חשופים להרבה מאוד נתונים מהסוגייה שהיום היא הסוגייה המשמעותית, האפקטיבית ביותר מבחינת דעת הקהל מעבר לים – זה סוגיית החטופים

עמיחי שיקלי:  שם אתה מצליח לגייס את דעת הקהל

עמיחי שיקלי:  לצערנו אני אומר, כן? זה פחות מעניין את העולם, אירועי השבעה באוקטובר, גם אנשים נמנעים מלהיכנס ולצרוך תכנים שהם תכנים, מעבר למדיניות ברשתות שמאוד מקשה על הפצה של תכנים שקשורים לאירועי השבעה באוקטובר, גם המוטיבציה שמי שאינו חלק מעם ישראל, הוא לא שש לגשת אל החומרים הקשים האלה

עמיחי שיקלי:  הנושא של החטופים זה הנושא הכי אפקטיבי

עמיחי שיקלי:       בנושא של הנאצים, יש ככה, דבר ראשון אני חושב שאנחנו צריכים, כאינטרס, להיות מאוד זהירים בסיפור הזה כדי לשמור על מעמדה של השואה כאירוע יחידאי שאין לו אח ורע, ואי אפשר להשוות אותו לכלום ולשום דבר

עמיחי שיקלי:  בצד השני, מה שקרה בעוטף, מבחינה מחקרית, אקדמית, זה אירוע בעל מאפיינים של רצח עם

עמיחי שיקלי:  את זה אומרים אנשי מחקר

עמיחי שיקלי:  ודבר נוסף, מי שהניף עפיפונים שעליהם היה צלבי קרס במהומות על הגדר זה אנשים התומכים של חמאס

עמיחי שיקלי:  זאת אומרת, יש מאפיינים אנטישמיים מובהקים

עמיחי שיקלי:  אתה יכול לומר גם מאפיינים נאצים - - -     

עודד פורר: גם נמצאים ספרים של - - -     

עמיחי שיקלי: כן, כולל הערצה של היטלר

עמיחי שיקלי:  יש, זאת אומרת, אפשר לעשות בזה שימוש

עמיחי שיקלי:  יש לזה מקום

עמיחי שיקלי:  גם לשימוש במונח רצח עם יש מקום

עמיחי שיקלי:  אבל אני פשוט אומר שאנחנו צריכים להיות עם זה מאוד מדויקים כדי לא לחטוא למאורע שנקרא השואה

עודד פורר: תודה

עודד פורר:  לפני שאני נותן, אני רוצה לתת לדני דיין

עודד פורר:  אבל אני גם אגיד שדווקא ההקבלה לדאעש, לפחות בעולם הערבי, מאוד-מאוד נכונה ומסייעת בחלק מהמקרים

עודד פורר:  בבקשה, דני דיין

דני דנון: תודה אדוני יושב הראש ואדוני השר

דני דנון:  קודם כל אני רוצה לציין שנמצאת כאן איתנו גם איריס רוזנברג, שהיא מנהלת אגף יחסים בינלאומיים ותקשורת ב"יד ושם", והיא זו שאמונה ישירות על טיפול בנושא

דני דנון:  אני ביקשתי את רשות הדיבור, אדוני, בשביל לדווח על נסיעה שחזרתי ממנה אתמול

דני דנון:  הייתי שבוע בחוף המזרחי בארצות הברית, בחלקו, בעיקר בניו-יורק ובפילדלפיה

דני דנון:  בוושינגטון, אבל רק לצורך עצרת התמיכה בישראל

דני דנון:  המטרה של הנסיעה הזאת הייתה לפגוש את ראשי האוניברסיטאות

דני דנון:  פגשתי נשיאים, דיקנים, רקטורים, ב"קולומביה" ב-"NYU" (אוניברסיטת ניו-יורק), באוניברסיטת פנסילבניה, בקולג' "קווינס" ובאחרים, וגם סטודנטים יהודים

דני דנון:  ואני רוצה לתת דיווח לוועדה, דיווח תמציתי

דני דנון:       קודם כל, נתחיל בצד, בחדשות הטובות, שהן לא רבות – יש סטודנטים יהודים גאים, נמרצים, אקטיביים, מחויבים

דני דנון:  אם אנחנו אומרים שמהקולג'ים האלה, מהאוניברסיטאות האלה יוצאת ההנהגה העתידה של ארצות הברית ואנחנו מודאגים מכך, אז אני מקווה שגם תצא משם ההנהגה העתידית של יהדות ארצות הברית, וזאת סיבה לעידוד

דני דנון:  כי באמת בנסיבות הקשות ביותר הם עושים עבודת קודש ובמסירות בלתי רגילה

דני דנון:  אבל מצבם קשה, כפי שהשר גם ציין, קשה מאוד

דני דנון:  אני חושב שהתחושה העיקרית שהשתקפה מדבריהם זה נידוי, וגם פחד פיזי

דני דנון:  אני מניח שרבים מכם נחשפתם גם לעדות שנתנה אחת הסטודנטיות ב"קורנל" בשם תמר דרור באחת מהוועדות

דני דנון:  והיא שיקפה היטב את המצב

דני דנון:       אני רוצה לומר בקשר לראשי האוניברסיטאות – הנשיאים והרקטורים – כפי שהשר ציין, באמת לא ניתן גיבוי, לא ניתנת מספיק עשייה

דני דנון:  עכשיו, באיחור, הם מקימים כל מיני כוחות משימה לטיפול באנטישמיות

דני דנון:  שלפחות ב"קולומביה", צרם לי שכוח המשימה מורכב מיהודים

דני דנון:  זאת אומרת, כאילו שזו בעיה של יהודים ולא בעיה של המוסד כולו

דני דנון:  אני חושב שגם הפעולות שננקטו, ננקטו מהסיבות הלא נכונות

דני דנון:  זה נכון, זה טוב שאנשים מושכים תרומות מהמוסדות האלה, אבל לא בגלל זה הם היו צריכים לנקוט עמדה, ולא גם בגלל השעיה של SJP מאוניברסיטת "קולומביה", למשל, שהשר התייחס אליה

דני דנון:  היא הייתה בגלל שהם עברו על הרגולציות, על ההנחיות

דני דנון:  כלומר, אם הם יקראו לרצח עם של יהודים בצורה מנומסת אז זה בסדר

דני דנון:  וזאת הבעיה

דני דנון:  הבעיה היא התוכן ולא הצורה ולא השאלה של התרומות

דני דנון:  ובכך אנחנו צריכים לדרוש פעילות

דני דנון:       הדבר המרכזי, התובנה המרכזית שאני חזרתי איתה, והיא מטרידה מאוד, ואני אגיד את זה למרות שאני יודע שזה נשמע לפעמים חריף מידי ואפילו קשה לשמוע – באוניברסיטאות היוקרה בארצות הברית, נבנית היום, לא על ידי כל המרצים כמובן, אולי אפילו על ידי מיעוט, אבל מיעוט שמקבל לגיטימציה, במחלקות בעיקר של מדעי החברה ומדעי הרוח, נבנית הצדקה אקדמית, פסאודו-אקדמית, פסאודו-מדעית, פסאודו-אינטלקטואלית, לחיסול מדינת ישראל

דני דנון:  זה מתחיל, זה התחיל לפני שנים

דני דנון:  אז זה היה על הכיבוש, והיום זה כבר באופן בלתי, לא מוסתר, מדובר על דה-קולוניזציה של פלסטין, כלומר חיסולה של מדינת ישראל

דני דנון:  בזה אני רואה את בעיית העומק, את בעיית העומק העיקרית

דני דנון:  אני חושב שהרוח באה מהמרצים והסטודנטים מלקטים אותם

דני דנון:  וכאן אנחנו צריכים להשקיע מאמץ גדול

דני דנון:      אני חושב ש"יד ושם" יירתם בעיקר לעניין הזה, לפסאודו-אקדמיזציה של שנאת ישראל

דני דנון:  שנאת ישראל בשני מובנים – במובן של שנאת יהודים ובמובן של חיסול המדינה יהודית

דני דנון:  כשהסטודנטים והמרצים אומרים "from the river to the sea…", גם אם נותנים לזה היום כל מיני פירושים מקלים, הם יודעים למה הם מתכוונים, אנחנו יודעים למה הם מתכוונים, והנהלות המוסדות האקדמיים יודעים למה הם מתכוונים, ולא נוקטים פעולה נגד זה

דני דנון:  וכאן, אני לא משלה את עצמי שזאת תהיה עבודה קלה כי האוניברסיטאות האלה קלטו את העמדות האלה בדרגים הבכירים של המרצים במשך שנים ארוכות, ואנחנו לא מספיק עשינו כדי למנוע את זה, ועכשיו אנחנו אוכלים את פירות הגרושים

דני דנון:  אבל אני חושב שלא מאוחר מידי מכדי לנקוט בפעולה

דני דנון:  אני רק אסיים ואומר שאנחנו, עד כמה שהדברים נשמעים קשים, אנחנו כבר היינו בסרט הזה

דני דנון:       אני רוצה להזכיר שגם עמדות שנשמעו מופרכות בעבר, גם אוניברסיטאות בגרמניה, שהיו יוקרתיות לא פחות מ"הרווארד", נתנו גיבוי אקדמי לדברים איומים ונוראיים

דני דנון:  ככה שלנו, שכבר חזינו בזה, אין לנו את הפריבילגיה לומר שזה לא יכול לקרות

דני דנון:  וכך גם בניסיון עם האוניברסיטאות האלה

דני דנון:  זה היה המסר העיקרי שלהם אליהן

עודד פורר: תודה רבה

עודד פורר:  כן, חברת הכנסת מלקו

עודד פורר:  אחרייך אני רוצה את נציג משרד המשפטים

צגה מלקו:  קודם כל, אדוני השר ואדוני יושב הראש, אני מברכת על הדיון הזה

צגה מלקו:  במיוחד, אדוני יושב הראש, זה כבר בהתמדה

עודד פורר: כבר למדת שאני מתמיד בנושאים

עודד פורר:  זו הבעיה, יש כאלה שמתעצבנים עליי

צגה מלקו: אני אגיד את זה, אפילו לפחות את משפחות החטופים, התמונות, הוועדה, החדר הזה הוא הראשון ששם את התמונות

צגה מלקו:  נחזור לענייננו

צגה מלקו:  מה שאני שואלת, מה שאני רוצה לשאול את כבוד השר זה כשאנחנו מסתכלים היום בעניין של, לפחות בארצות הברית, בקמפוסים, באוניברסיטאות יוקרה, וסטודנטים יהודים – ארגון הלל, לפי הסקר שלו, 58% מהסטודנטים היהודים לא מרגישים שהם מקבלים גיבוי

צגה מלקו:  ורוב הזמן, הדברים שאנחנו רואים, ראשי האוניברסיטאות, לא רק שלא נותנים גיבוי אלא כל מה שנאמר הוא "חופש אקדמיה", "חופש ביטוי"

צגה מלקו:  אבל אם הסטודנטים לא מרגישים בטוחים פיזית, אפילו עד כדי פיזית, אני חושבת שיש פה משהו, שאדוני השר, לא נחכה שיהיה עוד רצח

צגה מלקו:  אנחנו לא צריכים לחכות שעוד יהודי יירצח

צגה מלקו:  וחופש אקדמיה, חופש ביטוי, זה לא מתנגש באלימות

צגה מלקו:  כי זה התחלה, החופש הזה

צגה מלקו:      בנוסף, מה שאני רוצה לציין פה זה שאם ראשי האוניברסיטאות בעניין הזה, מה הם אומרים לנו? מה הם הולכים לעשות? כי בינתיים מה שאנחנו שומעים, אני צופה בתוכניות טלוויזיה של ארצות הברית, והרבה פעמים זה באמת מפחיד

צגה מלקו:  היום להיות סטודנט בחוץ לארץ או יהודי בגולה, הסטודנט לא מרגיש בטוח

צגה מלקו:  אז איך אנחנו יכולים - - -     

עודד פורר: וגם זה היה עוד קודם

עודד פורר:  זה המדהים

עודד פורר:  זה היה עוד קודם

צגה מלקו: נכון

עודד פורר: ופה, סליחה שאני קוטע, אני אומר שממשלת ישראל יכולה לפעול באמצעים דיפלומטיים, אבל אם לא יכריזו על הציונות כערך מוגן באוניברסיטאות, יהיה מאוד-מאוד קשה להתמודד

עודד פורר:  כי המלחמה הזו תיגמר ויחזרו לשגרה, ועוד פעם

עודד פורר:  זה יהפוך להיות מצב שבו להיות ציוני באוניברסיטה, זה כאילו אתה - - -     

צגה מלקו: כן, אז איך מתמודדים?     

עמיחי שיקלי: צגה, כבוד חברת הכנסת, צריך לומר שזה חונה על יסודות מאוד-מאוד עמוקים

עמיחי שיקלי:  זה התזה הרווחת בקמפוסים בארצות הברית

עמיחי שיקלי:  היא חונה על מה שנקרא ה-"critical race theory" (תיאוריה ביקורתית של גזע), וזה כל מיני רעיונות נאו-מרקסיסטים שמציבים בקבוצה אחת במקום הפועלים שבעבר היו הקהל שצריך להתאחד, יש את המדוכאים למיניהם

עמיחי שיקלי:  ואנחנו יודעים שזה, יש היום ממש, זה עובד לפי צבע עור

עמיחי שיקלי:  לצורך העניין, ככל שאתה בעצם, ואז זה מייצר גם אפליה מתקנת מעוותת, שבעצם יוצרת רף ציפיות נמוך מאוכלוסייה שחורה למשל

עמיחי שיקלי:  ובתוך הסיפור הזה שמים גם את הפלסטינים

עמיחי שיקלי:  והדבר הכי גרוע זה להיות משויך ומזוהה עם הקולוניאליסטים, הלבנים, וככל שאתה יותר לבן אז זה יותר גרוע

עמיחי שיקלי:  ואם אתה, יש לך איזה שורשים אינדיאניים, אנחנו רואים את זה בחלק מחברי הקונגרס, אז מתהדרים באיזשהו משהו שאתה לא באמת עד הסוף

עמיחי שיקלי:  ואנחנו רואים "cancel culture", שזה לבטל את ההיסטוריה ולבטל אולמות שקרויים על שם מנהיגים אמריקאיים

צגה מלקו: אבל איך נבהיר את זה? ליהודים אין צבע

עמיחי שיקלי: שנייה, אני רק מסביר

עמיחי שיקלי:  זה חונה על הדברים האלה

עמיחי שיקלי:  בתוך הסיפור הזה היהודים נתפסים עם המדכאים, ישראל נתפסת כחלק מהאימפריאליזם האירופאי, אם זה נתפס כקולוניאליזם, כמדינה גזענית, כמדינה מדכאת

עמיחי שיקלי:  אנחנו מכירים את כל הדברים האלה עשרות שנים

עמיחי שיקלי:  זה חונה על הדברים האלה

עמיחי שיקלי:  ולכן זה מאבק מאוד-מאוד קשה

עמיחי שיקלי:  וגם צריך לומר שהאויבים שלנו, נציין פה את קטר, שמשקיעה מאז ה-11 בספטמבר, מיליארדים בקמפוסים בארצות הברית, בעיקר, אגב, הדבר הכי מדהים לראות, ואני אתייחס לנתון אחרון, יש סקרים שאת רואה את ההבדל בין מי שלומד STEM (לימודי מדעים, טכנולוגיה, הנדסה ומתמטיקה) למי שלומד מדעי הרוח

עמיחי שיקלי:  ואת רואה פערים מטורפים

עמיחי שיקלי:  מי שלומד STEM איתנו ומי שבמדעי הרוח, אותן פקולטות שקנו אותן בחוכמה רבה, הוא ממש נגד מדינת ישראל, נגד הציונות

עמיחי שיקלי:  וגם כתוצאה אנחנו יודעים, אמר את זה יגאל אלון, כן? שהאנטי-ציונות אינה אלא מסווה לאנטישמיות

עמיחי שיקלי:  הוא אמר זה בשנת 1975, הוא צדק אז וזה נכון היום ביתר שאת

עודד פורר: אני מתאפק לא לתקוף את הממשלה בהקשר של קטר

עמיחי שיקלי: חופשי, אגב זה, אני מאוד נגד הקטרים

עודד פורר: אני אגיד שבצעדים שנעשו בעבר בהקשר הדיפלומטי מול המדינות בארצות הברית, למשל בחקיקת אנטי BDS, הם הוכיחו את עצמם, הם עבדו

עודד פורר:  ולכן, מתבקש היום, בין אם זה דרך משרד החוץ ובין אם זה דרך מקומות אחרים, לעשות את אותם צעדים מול האוניברסיטאות

עודד פורר:  חייבת להיות פה איזושהי אמירה

עודד פורר:  זה חייב להיות בתקנונים, בחקיקה

עודד פורר:  לא נברח מזה

עודד פורר:  משרד המשפטים

עודד פורר:  אייל, אני רוצה לשמוע אותך ואחריך את הנציגה של "טיקטוק" שנמצאת פה

עודד פורר:  אני כן אברך אותה על זה שהיא הגיעה לפה, כי לא כולם מגיעים לפה

אליעזר זנדברג: בוקר טוב

אליעזר זנדברג:  תודה רבה על ההזמנה

אליעזר זנדברג:  אני אשמח רק לדעת מה הוועדה מבקשת

עודד פורר: הוועדה מבקשת את מה שגם ביקשנו בדיון הקודם

עודד פורר:  המציאות מוכיחה שהרשתות החברתיות זה ענקי טכנולוגיה שמרשות לעצמן הרבה פעמים דברים שאנחנו לא מצליחים להתמודד מולם

עודד פורר:  והמנגנונים הם כאלה שנחת זרועה של המדינה לא מורגשת עליהם

עודד פורר:  וביקשנו גם אז לבחון את הנושא, בדיון הקודם, אם אתה זוכר, בין אם זה באמצעות תקנות שעת חירום, בטח בתקופת המלחמה, בין אם זה בחקיקה לשוטף

עודד פורר:  לדעתי זה צריך להיות בשוטף, שתהיה אפשרות של סנקציה למדינה, כלכלית, מול רשת חברתית שנותנת במה לתעמולה אנטישמית

עודד פורר:  הרי, תראה, מול רשת "X" הייתה סנקציה כלכלית עכשיו של IBM, של חברות גדולות נוספות שהודיעו לו שהם מפסיקים לפרסם

עודד פורר:  ומיד, מיד הוא שינה כיוון

עודד פורר:  בעולם

עודד פורר:  אני אומר, סנקציה כלכלית שהחברות, שהמפרסמים עשו

עודד פורר:  ומיד - - -     

יבגני סובה: יש גם באיחוד האירופי חוק, אם יש לך רשת מעל ארבעים מיליון עוקבים

עודד פורר: באיחוד האירופי יש חקיקה

עודד פורר:  יש דברים, אז 1

עודד פורר:  אנחנו רואים שהנושא הכלכלי עובד

עודד פורר:  2

עודד פורר:  יש חקיקה דומה באיחוד האירופי

עודד פורר:  אנחנו יכולים פשוט ללכת בעקבותיהם

עודד פורר:  זאת הייתה הבקשה     

יבגני סובה: האם יש בכלל כלים? האם אתה יכולים להציע כלים?     

עודד פורר: כלים וולונטריים, כן

אליעזר זנדברג: אני יכול לחזור, להזכיר את מה שהיה בדברים הקודמים

אליעזר זנדברג:  אני איל זנדברג, משרד המשפטים, מחלקת ייעוץ וחקיקה, ראש תחום משפט חוקתי

אליעזר זנדברג:  ונמצא כאן גם על הקו, אולי תרצו לשמוע גם אותו, נציג של מחלקת הסייבר בפרקליטות המדינה, שהוא באמת הגוף שעוסק בדבר הזה

אליעזר זנדברג:  אנחנו אמרנו כבר בעבר, אבל אולי נתחיל ונתחבר מהדיון כאן

אליעזר זנדברג:  אנחנו בוועדת הקליטה, העלייה והתפוצות

אליעזר זנדברג:  הדיון כאן, הכותרת שלו היא אנטישמיות בתפוצות

אליעזר זנדברג:  וצריך אולי קודם כל לומר, זה לא סוף פסוק אבל זה תחילת הדברים, שדברים שקורים, מי שתיארו פה דברים חמורים שגם אני כאזרח, לאו דווקא בתחום המקצועי אלא מידיד שלי שומע ומכיר, דברים קשים

אליעזר זנדברג:  כל מה שקורה ואין לו נגיעה משפטית למה שקורה בישראל, אלא הוא קורה בחו"ל

אליעזר זנדברג:  כרגע, לפחות מנקודת המבט שלנו, זה לא בהכרח כל הממשלה אבל בצד המשפטי הישיר, יש דברים שעדיף - - -     

עודד פורר: זאת אומרת שסרטון אנטישמי שמופץ, וכשאני אומר אנטישמי זה אנטי-ישראלי, זה היינו הך, זה שתוקף את מדינת ישראל והופך אותה לכל ההמצאות האנטישמיות שאתה יכול להעלות על דעתך, אבל הוא לא מופץ בישראל ברשת, אני לא רוצה לנקוט בשמה של אחת מהרשתות, - אחת מהרשתות החברתיות שיש לה כאן מוקדים בישראל

עודד פורר:  ואנחנו יודעים שהוא זוכה למאות מיליונים

עודד פורר:  מבחינתך זה לא עסק שלנו?     

אליעזר זנדברג: זה לא מה שאמרתי בשום רוב

אליעזר זנדברג:  ראשית, אני לא מומחה למשפט פלילי

אליעזר זנדברג:  אמרתי אבל שיש נתח גדול של פעילות שקורת בעולם - - -     

עודד פורר: אני לא מדבר בפלילי, אני מדבר - - -     

אליעזר זנדברג: אני מבין אדוני, אבל אני עונה לך מה שאני יודע לענות, לא בתחומים אחרים

אליעזר זנדברג:  יש ממשלה גדולה ויש תחומים שונים, תחומי מקצוע שונים

אליעזר זנדברג:  אני יודע לענות בצד שאני מכיר אותו, וגם כאן אני לא מומחה למשפט - - -     

עודד פורר: כשפניתי למי שאני חושב שאחראי על זה במשרד התקשורת, משרד המשפטים אמר לו שהוא אחראי

עודד פורר:  אז אני פונה חזרה למשרד המשפטים

אליעזר זנדברג: אם תיתן לי להשלים - - -     

עודד פורר: אתה יודע, אני לא יכול, אני הולך לאיבוד אצלכם

אליעזר זנדברג: עוד לא השלמתי את דבריי, אני אפילו עוד בפתח דבריי

אליעזר זנדברג:  לא ארוכים, אני מבטיח

עודד פורר: בבקשה

אליעזר זנדברג: אבל קודם כל, צריך למפות את הדברים, וצריך להבין שאם מדברים על דברים שקורים לגמרי בחו"ל ואין להם שום נגיעה, אני לא מסווג עכשיו אירוע כזה או אחר אם הוא כן או אם הוא לא, אבל צריך להבין שיש דברים שאין להם נגיעה לדין הפלילי הישראלי, ולגביהם באופן טבעי יש מגבלה לדין הפלילי הישראלי

אליעזר זנדברג:  אני לא יודע, לא קובע כאן מה הגבולות האלה ומה הם ומי הם

אליעזר זנדברג:  זה לא המומחיות שלי

אליעזר זנדברג:  אבל לצורך הדיון פה שממוקד במה שקורה בחו"ל, צריך להבין את זה ולזכור שיש כלים אחרים שהם לא משפטיים שהם אחרים, לא מומחיות שלי

אליעזר זנדברג:  נמצא פה אדוני השר ונציגים של משרדים אחרים שעוסקים בדבר הזה

אליעזר זנדברג:       הדבר השני, כשאנחנו באים לתת מענה משפטי בחקיקה, אנחנו נותנים מענה לאיזשהו צורך

אליעזר זנדברג:  והצורך מגיע באמת מכל מיני כיוונים

אליעזר זנדברג:  זה נכון שאנחנו ממוקדים, שוב, אני לא רוצה לקחת לחברי ממחלקת הסייבר את מה שהוא מציג, אבל המוקד הוא כרגע בטחוני

אליעזר זנדברג:  בעיקר, לא רק

אליעזר זנדברג:  שוב, אני אתן לו לדייק

אליעזר זנדברג:  ולכן הם עובדים מול גורמי הביטחון

אליעזר זנדברג:  וגורמי הביטחון, הצרכים שלהם מקבלים להבנתנו מענה, בוא נאמר שאין חיוניות לשנות מעבר למה שהיום, מענה שניתן בפעילות האפקטיבית של מחקת הסייבר

אליעזר זנדברג:  ויש שיקולים אם יעברו לחקיקה כופה, לאן זה יוביל? לכיוון כזה או לכיוון אחר

אליעזר זנדברג:      הנקודה השלישית היא שככל שיש באמת צורך לאינטרסים אחרים לא ביטחוניים שצריך לתפור אותם, צריך להבין אותם, צריך לאפיין אותם, וחושבים שגם זה מחייב איזשהו מענה משפטי, אז צריכה להיעשות איזושהי עבודת מטה

אליעזר זנדברג:  שקודם כל נבין, לא מתוך, עם כל הכבוד, דיון בוועדת כנסת, אלא מתוך עבודת מטה ממשלתית שיסבירו מה הם הצרכים

אליעזר זנדברג:  ולזה יינתן מענה

אליעזר זנדברג:  וזה מבחינתנו המענה שניתן היום על ידי מחלקת הסייבר, שעובד בצורה מאוד יעילה וטובה

אליעזר זנדברג:  אפשר לשמוע שוב את הדברים עם הנתונים

עודד פורר: תראה, תכף אנחנו ניתן, מייד אחריך

אליעזר זנדברג: ואני לא בא לזלזל בשום דרך בשום צורה בחשיבות של התופעה או בחומרה של התופעה שמתוארת פה

אליעזר זנדברג:  רק להתאים את הכלי לתופעה

עודד פורר:   בסדר

עודד פורר:  תראו, אני קטונתי

עודד פורר:  אני עכשיו בפוזיציה שהתפקיד שלי הוא לבקר את הממשלה

עודד פורר:  ומה שהיא עושה או מה שהיא לא עושה

עודד פורר:  אני יכול לומר לך שגם מדבריך, שאני רואה אותם, אפילו הייתי אומר חמורים, עולה שהנושא הזה פשוט לא נמצא אצלכם במנהל

עודד פורר:  תראה, אני לא בא לדבר על הנושא הביטחוני

עודד פורר:  אני לא בא לדבר על הנושא הביטחוני

עודד פורר:  כל מה שאנחנו עושים קשור בביטחון

עודד פורר:  אגב, גם בוועדת כספים, כשמדברים על תקציב המדינה, אם יהיה פה תקציב שמדינת ישראל תקרוס כלכלית גם זה משפיע על הביטחון

עודד פורר:  זה לא קשור

עודד פורר:  הכל קשור בהכל

עודד פורר:  אבל נושא של אנטישמיות והנושא של אנטי-ישראליות ואנטי-ציונות, שזה אינטרס מובהק של מדינת ישראל, כי בסוף מדינת ישראל סובלת מזה ברמה הכלכלית, ברמה הביטחונית, ברמה המדינית

עודד פורר:  בכל רמה שהיא

עודד פורר:      אני לא מצפה שבחקיקה, אני לא ביקשתי מכם בחקיקה להסדיר את נושא האוניברסיטאות בחו"ל

עודד פורר:  ביקשתי משר התפוצות, משר החוץ, מהארגונים היהודים בתפוצות לפעול מול האוניברסיטאות ומול המדינות

עודד פורר:  אגב, כפי שפעלו גם בנושא של חקיקת ה-BDS

עודד פורר:  לדעתי אפילו משרד המשפטים היה שותף בזמנו בשיח הזה, לפחות בנושא של חקיקת BDS

עודד פורר:  יכול להיות שלא, אז לא משנה

עודד פורר:  כל מה שאני מבקש זה שהממשלה כממשלה, ובסוף זה מונח לפתחה של ייעוץ וחקיקה

אליעזר זנדברג: זה לא, אדוני, זה מונח לפתחם של גורמי המדיניות שמזהים את הצורך, מביאים את הדברים, ואנחנו נסייע משפטית איפה שצריך

עודד פורר: אז תגיד לי

עודד פורר:  במקום להגיד הרבה מילים אתה יכול להגיד שגורמי המדיניות, ממשלת ישראל, לא חושבים שצריך לטפל בנושא הזה

אליעזר זנדברג: אני לא דובר של גורמי המדיניות וממשלת ישראל

עודד פורר: בסדר, תראה, אני מכיר גם גורמים מקצועיים שבאים ומעלים צרכים גם לגורמי המדיניות

עודד פורר:  וישנן הרבה, לא מעט הצעות חוק שמגיעות לשרים ואומרים להם "אנחנו חושבים שזאת החקיקה שצריך לקדם כגורמי ממקצוע"

עודד פורר:  גם זאת פרקטיקה מוכרת, אני מניח שאתה מכיר אותה גם

עודד פורר:  זה לא הכל רק אם השר יגיד אז אתם תפעלו

עודד פורר:  אתם יכולים להגיד "אנחנו לא חושבים שצריך"

עודד פורר:  זאת גם אמירה, אני יכול לא להסכים איתה אבל זאת אמירה

עודד פורר:  אבל כרגע, מבחינת היכולת שלנו לאכוף על גופים שהם גופי ענק, זה גופי ענק שלחלקם יש תקציבים בסדר גודל של מדינות - לאכוף עליהם הסרת תכנים

עודד פורר:  וזה לא משנה גם אם זה לא קורה במדינת ישראל, אבל שמשליכים על מדינת ישראל, שפוגעים במדינת ישראל

עודד פורר:       גם אם אותו סרטון אנטישמי תומך חמאס או אני לא יודע מה, מופץ במקומות אחרים, זה אינטרס מובהק שלנו

עודד פורר:  ואם החברה הזאת פועלת בישראל אנחנו יכולים להגיד לה "ככל שאתם לא תפעלו לפי 1,2,3,4 בהקשרים האלה, יש אפשרות להטיל עליכם סנקציה כלכלית"

עודד פורר:  לא ביקשתי ללכת לעצור את אחד מיושבי ראש הדירקטוריון שם ברמה הפלילית

עודד פורר:  זאת עמדתנו

עודד פורר:  יכול להיות שהממשלה לא חושבת ככה נכון לעכשיו

עודד פורר:  בסדר

יבגני סובה: אפשר עוד להוסיף פה לשאלה שלך? האם יש היתכנות במשרד המשפטים להתאים את הדברים שקורים כמו ששמענו מיושב ראש הוועדה גם בארצות הברית וגם האיחוד האירופי, על כך שהדברים האלה יחולו גם על החברות הגדולות שפועלות בישראל

יבגני סובה:  אני לא רוצה פה לנקוב בשמות אבל כולנו יודעים שלרשתות החברתיות יש נציגים בארץ, והם יודעים להסתובב גם בין חברי כנסת במסדרונות כאן כאשר יש חשש לחקיקה שתגביל או שתביא להפחתה בהכנסות שלהם

יבגני סובה:  אז אני חושבת שבאותה מידה, השאלה אם יש היתכנות כזאת למשרד המשפטים מבחינה חוקית, לעשות מהלך כזה שסוג של ירתיע

קריאה: חקיקה?     

יבגני סובה: לא, חקיקה קיימת בחו"ל, מה שאמרתי

יבגני סובה:  להתאים את הצעדים שלנו בחקיקה שלנו לדברים שלנו

עודד פורר: בואו נשמע את יחידת הסייבר של משרד המשפטים

יבגני סובה: לא, אבל שאלתי שאלת המשך

עודד פורר: בבקשה

עודד פורר:  נשמע את תשובתך

אליעזר זנדברג: שוב, מה זה "יש היתכנות"? אני הדגשתי והסברתי

אליעזר זנדברג:  אולי לא שמעתם בדיון הקודם – מחלקת הסייבר הציגה את הפעילות שקיימת היום, ופועלת בדיוק מול אותן רשתות

שלומית אבינח: כן, אבל האזרחים לא יכולים לשתוק

אליעזר זנדברג: לטעמנו, בצורה אפקטיבית, כדי להסיר תכנים פוגעניים לפי אותן אמות מידה שתוארו, ואפשר לחזור ולתאר אותן שוב

אליעזר זנדברג:  אם חושבים על מהלך גדול ורחב, לעשות שינוי כללי, רגולציה של הרשתות או משהו כזה, זה מהלך גדול לא לעת הזאת

אליעזר זנדברג:  זה לא משהו שעושים מהיום למחר בבוקר

אליעזר זנדברג:  ושוב, כל זה גם - - -     

יבגני סובה: אז כשתגיע חקיקה תידרשו לתת חוות דעת משפטית בעניין

יבגני סובה:  כי אתם יודעים להסתדר עם החוקים הבינלאומיים והתקנות

עודד פורר: בואו, שנייה, סליחה

עודד פורר:  בואו נשמע את אור ואז אנחנו נתייחס לכל משרד המשפטים ביחד

עודד פורר:  נעשה להם התייחסות משותפת

אליעזר זנדברג: אולי לכל הממשלה ביחד, אבל זה בסדר

עודד פורר: אתם חלק מהממשלה

אליעזר זנדברג: אנחנו שמחים שאתם רואים בנו אחראים

עודד פורר: אתם הודעתם

עודד פורר:  אתם הודעתם

עודד פורר:  משרד המשפטים התעקש, כי שר התקשורת רצה לקדם חקיקה כפי שביקשתי, "כי חקיקה או פעולות שנוגעות להסרת תכנים ברשתות בסמכות שר המשפטים ולא שר התקשורת"

אליעזר זנדברג: קידום החקיקה מבוסס על צורך

אליעזר זנדברג:  הצורך מבוסס על מדיניות

אליעזר זנדברג:  המדיניות של טיפול באנטישמיות בעולם לא נמצאת למיטב הבנתי בייעוץ וחקיקה

עודד פורר: תעשו על זה דיון

עודד פורר:  בבקשה, אור

אורי אורבך: תודה אדוני יושב הראש

אורי אורבך:  אני רוצה בעצם להתייחס לכמה נקודות

אורי אורבך:  ראשית אני רוצה להתייחס למספר התכנים שטיפלנו בהם עד עכשיו

אורי אורבך:  לאחר מכן אני ארצה לדבר קצת ולהתקדם עם המכתב שנשלח לשר התקשורת לגבי מספר התכנים

אורי אורבך:  ובסוף אני ארצה כן להתייחס גם לסוגייה של האנטישמיות, שהיא למעשה נמצאת במוקד הדיון שלנו

אורי אורבך:  אז תחילה, מבחינת מספר, מבחינת כמות התכנים שטיפלנו בהם עד עכשיו, אז נכון לרגע לזה, מחלקת הסייבר בפרקליטות הגישה 19,000 בקשות להסרת תכנים

אורי אורבך:  זה נתון שהוא חסר תקדים בפעילות של המחלקה

אורי אורבך:  המחלקה פועלת מתחילת המלחמה 24/7, גם בגיבוי של כוחות חיצוניים של הפרקליטות, כדי שבאמת נוכל לטפל כמה שאפשר בכל תוכן שהוא מסית לטרור, מזוהה עם ארגון טרור, או תכנים פוגעניים אחרים

אורי אורבך:      אני יכול להגיד שנכון לרגע זה, למעלה מ-93% מהתכנים שדווחו לפלטפורמות של "מטא" – "פייסבוק" ו"אינסטגרם", וגם "טיקטוק" שנמצאים איתנו בדיון, שזה מרבית התכנים שדווחו, למעשה הוסרו מהרשתות

אורי אורבך:  כלומר, יש פה אחוזי הסרה מאוד-מאוד גבוהים מבחינת תוצרי הפעילות שלנו

אורי אורבך:  ואנחנו - - -      

יבגני סובה: דיס-אינפורמציה, אדוני יושב הראש

יבגני סובה:  זה ההבדל

אורי אורבך: אני גם אגיד מעבר לזה שלא רק אנחנו ראינו את זה כפעילות אפקטיבית, גם הגורמים שאנחנו עובדים איתם, ובראשם גורמי הביטחון

אורי אורבך:  אני רוצה רק להתעכב לגבי המכתב שנשלח לשר התקשורת מבחינת כמות התכנים

אורי אורבך:  כלומר, אדוני יושב הראש, אתה ציינת במכתב שמספר התכנים שאנחנו טיפלנו בהם הוא יחסית נמוך ביחס לכמות התכנים שהרשתות דיווחו שהן טיפלו בהם

אורי אורבך:  אז חשוב לי לציין, וכפי שגם אמרתי בדיון הקודם, שאנחנו מטפלים גם בפניות שהן מה שנקרא פניות אסטרטגיות

אורי אורבך:  כלומר, אנחנו מנסים להסיר תכנים ברמה הרוחבית

אורי אורבך:  זה אומר שאם אני עכשיו פונה לרשת חברתית ואומר "תסירו את ההאשטאג המסוים הזה" או "את קטע הקול המסוים הזה", יכול להיות שכתוצאה מהפנייה הפרטנית שלי יוסרו הרבה מאוד תכנים נוספים שאני בכלל לא מודע אליהם

אורי אורבך:      כלומר, המספר שאני נותן לכם כרגע הוא כנראה לא מספר מדויק שלא משקף את היקף הפעילות המשמעותי של המחלקה

אורי אורבך:  עכשיו, בנוסף להאשטאגים, אנחנו מטפלים גם בקטעי קול, בפרופילים, בעמודים

אורי אורבך:  אנחנו מטפלים גם באתרי אינטרנט

אורי אורבך:  אני לא יודע אם אתם יודעים אבל עד לפני כמה ימים כל מי שהיה מקיש "al-Qassam

אורי אורבך: org" באינטרנט היה מגיע לאתר של אל-קסאם

אורי אורבך:  האתר היה נגיש לכולם

אורי אורבך:  אנחנו פנינו לגבי האתר הזה וכיום האתר הזה ירד מהרשת

אורי אורבך:  וזו רק דוגמא קטנה מהימים האחרונים

אורי אורבך:  אנחנו פונים גם לגבי אתרים נוספים

עודד פורר: לא, אני גם יכול לתת לך דוגמאות, אור

עודד פורר:  אנחנו פנינו אליך אחרי הדיון הקודם עם התמונה הזאת, שכאילו ישראל רוצחת תינוקות

עודד פורר:  התמונה הזאת, פנינו אליכם ב-25 באוקטובר, אחרי שפנינו ל"פייסבוק" שקבעה שהיא בדקה והתוכן הזה לא מנוגד לקללי הקהילה של "פייסבוק"

עודד פורר:  זה לא מנוגד לכללי הקהילה שלהם

עודד פורר:  פנינו אליך פעם אחת, לא הצלחת לטפל

עודד פורר:  פעם שנייה גם כבר לא השבת

אורי אורבך: לא, אדוני, זה נתון שהוא מאוד לא מדויק, אני מצטער

אורי אורבך:  אנחנו כן, בסופו של דבר אנחנו ביקשנו לברר האם הנושא מטופל על ידי המשטרה

אורי אורבך:  כשזה הגיע אלינו דרך המשטרה

אורי אורבך:  אז אני לא יודע - - -     

עודד פורר: אנחנו פנינו כוועדה

עודד פורר:  סגנית מנהלת ועדה בכנסת פנתה אליך בעניין הזה כדי שזה יוסר, כדי לפעול מול "פייסבוק"

עודד פורר:  זה לא מוסר

אורי אורבך: אני מכיר שזה - - -     

עודד פורר: זאת התגובה של "פייסבוק"

עודד פורר:  אגב, אני, באופן אישי, אצלי ב-"X", מישהו שכתב בתיאור של עצמו שהמטרה שלו זה נגד העם היהודי והוא נגד יהודים ורק שלא יהודים בעולם וכל מה שתרצה – הקשתי, דיווחתי ברשת "X", וגם הם קבעו שזה לא מנוגד לכללי הקהילה שלהם, זה בסדר

עודד פורר:  והמשכתי אליך כמובן

עודד פורר:  גם אין פנייה שהאזרחים יכולים

עודד פורר:  האזרח לא יכול לפנות אליך

אוהד טל: אז מה אתה מכיר אחרת בנתונים שלך? לא הבנתי

אורי אורבך: אז שוב, אני מנסה רק להשלים את כל הנקודות

עודד פורר: כמו שהצגת את האתר כנקודה אחת

אורי אורבך: ואחר כך אני אענה לכל שאלה אפשרית

אורי אורבך:  בנוסף, אנחנו דיווחנו גם לפלטפורמות על כל מיני תכנים, למשל על סמלים של חמאס

אורי אורבך:  עכשיו, יכול להיות שבעקבות הפנייה שלנו הורידו הרבה מאוד תכנים ברמה אוטומטית מהפלטפורמה

אורי אורבך:  כלומר, הנתון של מספר התכנים, 19,000 פניות, הוא לא מגבש כנראה את כל תוצרי הפעילות שלנו

אורי אורבך:  וזה משהו שחשוב לי להבהיר ולהדגיש

אורי אורבך:  עכשיו, בנוגע לאנטישמיות, שזו הנקודה שנמצאת במוקד הדיון, וחשוב לי להבהיר בהקשר הזה

אורי אורבך:  אנחנו פועלים למעשה בשני צירים

אורי אורבך:  הציר הראשון זה ציר של תכנים קונקרטיים

אורי אורבך:  כלומר, אנחנו יכולים לקבל היום פניות לגבי תכנים אנטישמיים ולפעול מול הרשתות

אורי אורבך:  לאחרונה נוצר גם קשר בהקשר הזה מול משרד התפוצות, ואנחנו כמובן מברכים על זה - - -     

עודד פורר: איך מתבצעת הפנייה, אור?      

אורי אורבך: לכל פלטפורמה יש את דרך הפנייה הייחודית לה, מטעם המדינה כמובן

עודד פורר: לא, איך האזרח פונה? אתה אומר שפתחתם פלטפורמה לפנייה אזרחית, אז איך האזרח פונה?     

אורי אורבך: לא, אנחנו לא פתחנו פלטפורמה לפנייה אזרחית

אורי אורבך:  אין לנו יכולת כרגע לקבל פניות מאזרחים

אורי אורבך:  אבל אנחנו מקבלים פניות מגופים במדינה

אורי אורבך:  כלומר, בעיקר גופי הביטחון אבל גם משרדי ממשלה אחרים

אורי אורבך:  למשל, נתתי לדוגמא את משרד התפוצות לעניין תכנים אנטישמיים

אורי אורבך:  לאחרונה התחלנו באמת תהליך עבודה מול משרד התפוצות, ואנחנו ערוכים כיום לקבל ממשרד התפוצות תכנים אנטישמיים ככל שיהיו כאלה

אורי אורבך:  כלומר, אנחנו לחלוטין ערוכים לזה ואנחנו מקווים גם לקבל תכנים כאלה בהקדם

עודד פורר: אוקיי, טוב

עודד פורר:  תודה

אורי אורבך: עכשיו, בנוסף לתכנים הקונקרטיים אנחנו גם פועלים בציר של שיח עמוק על אופן עיצוב המדיניות של התוכן של החברות בהקשר גם של תכנים אנטישמיים וגם בכל הנושא של - - -     

עודד פורר: אז אני רוצה לשאול אותך, אור

עודד פורר:  אתה אחראי על זה

עודד פורר:  התמונה הזאת, מה אני עושה איתה? מה אני עושה עם הפנייה הזו? פנייה שהגיעה אלינו, אנחנו פנינו אליכם

עודד פורר:  מה אני עושה איתה? זאת התגובה של "פייסבוק"

קריאה: משטרה

עודד פורר: מה משטרה תעשה עם זה? מה המשטרה תעשה עם זה?     

אורי אורבך: להבנתי, בשיחה שלי הייתה עם נציגת הוועדה, אנחנו אמרנו לפנות למשטרה כיוון שזה - - -     

עודד פורר: מה אתה מצפה שהמשטרה תעשה עם זה? עם התוכן הזה?     

אורי אורבך: לא, אני הבנתי שזו דרך הפעולה שנבחרה על ידכם

אורי אורבך:  כמובן שאם משרד התפוצות למשל יוכל להקים - - -     

עודד פורר: זו הדרך שאתה שלחת אותנו

עודד פורר:  אתה אמרת "תפנו למשטרה"

אורי אורבך: לא, זה מה שאני הבנתי שקרה במקרה הקונקרטי הזה

אורי אורבך:  אבל אני אומר, להבנתי משרד התפוצות פתח גם איזשהו מוקד לפניות ציבור

אורי אורבך:  אם הציבור פונה למשרד התפוצות והתוכן שבאמת נמסר הוא תוכן אנטישמי, אנחנו יכולים לקבל אותו מהם בצורה מסודרת ולפעול

אורי אורבך:  אנחנו לחלוטין ערוכים לקבל את זה

עודד פורר: מה שנקרא, בוא נעשה עוד איזה - - -     

צגה מלקו: אז אזרח פרטי לא יכול? אדם פרטי לא יכול?     

עודד פורר: אני רוצה לתת לנציגה של "טיקטוק" לדבר, או שחברי הכנסת רוצים קודם? בבקשה, אוהד

עודד פורר:  חבר הכנסת טל

אוהד טל: טוב, תודה רבה אדוני יושב הראש

אוהד טל:  תראה, אני שבוע שעבר ישבתי, חלק מהחברים פה גם כן היו שם, בוועדת משנה של ועדת חוץ וביטחון בנושא מדיניות חוץ והסברה

אוהד טל:  על הנושא של התקציב

אוהד טל:  דיברנו על הנושא של התקציב של משרד התפוצות ומשרד החוץ בנושא ההסברה, ושמענו שם שהמציאות מאוד-מאוד לא, בלתי נתפסת אפילו

אוהד טל:  ישב נציג של אגף תקציבים במשרד האוצר ונתן לנו תשובה בירוקרטית מעולה ללמה אנחנו נמצאים במצב שבו אנחנו נמצאים

אוהד טל:  במקו להתעורר ולהבין שאנחנו צריכים להיות פה פרו-אקטיביים ולא רק לתת תשובות בירוקרטיות שהן נכונות אולי בימי שגרה אבל לא רלוונטיות בכלל לשיח בזמן מלחמה

אוהד טל:  ולצערי הרב אני אומר שזה מה שקורה פה גם עכשיו

אוהד טל:  זאת אומרת, משרד המשפטים נותן לנו תשובות בירוקרטיות נפלאות ללמה יש מורכבויות ולמה יש מגבלות משפטיות, ובחוץ לארץ וכולי, וכן נעשית עבודה

אוהד טל:       אין פה התעוררות של כל הגומרים הרלוונטיים להבין שאנחנו נמצאים במלחמה וצריכים להיות פה פרו-אקטיביים ולא רק פסיביים ולחכות, ולקבל הנחיות, ומה כן בתחומי האחריות ומה לא בתחומי האחריות

אוהד טל:  אלא מה, איזה כלים, רשת, אני לא שמעתי מהתשובה שאתה נותן אדוני, עם כל הכבוד לך

אוהד טל:  מה ההצעה שלכם, למרות המורכבויות שכולנו מבינים אותן, מה אתם מציעים כדי להתמודד עם האתגר שמדינת ישראל עכשיו ניצבת מולו

אוהד טל:  גם אל מול הרשתות החברתיות וגם אל מול כל אלמנט שבו אנחנו מבינים שאנחנו חייבים לתת מענה, וכרגע מדינת ישראל לא נותנת את המענה הזה

אוהד טל:  אז אתה יכול להסביר את כל ההסברים, שיכול להיות שאתה צודק בכל מילה שאמרת ב-100%, רק שזה לא מתעלה לגודל השעה שבה אנחנו נמצאים, ולהבנת האחריות שמונחת לפתחה של הממשלה לתת מענה בסופו של דבר לאתגר

עמיחי שיקלי: אני אשמח להתייחס

אוהד טל: רק עוד דבר אחד, אדוני השר

אוהד טל:  עכשיו, אני גם רוצה לומר רגע מהצד השני של העניין הזה

אוהד טל:  אני אומר שבסוף אנחנו מבינים שאנחנו חיים בעולם של יכולת מוגבלת, של משאבים מוגבלים, אל מול אתגר מאוד-מאוד גדול

אוהד טל:  כנראה שאת נושא האנטישמיות, מדינת ישראל לא תצליח להדביר

אוהד טל:  זו תופעה עתיקת יומין והיא כנראה תמשיך גם אחרינו

אוהד טל:  ולכן, גם דיברתם על כך שהמשרד מקדיש תקציבים גם לביטחון בקהילות ולשורה ארוכה של דברים

אוהד טל:  ואני קורא לנו רגע, מה שנקרא, לשאול את עצמנו האם אנחנו פועלים באופן הכי אפקטיבי

אוהד טל:  כי כמה כסף שלא תשים, לצורך העניין, בנושא של ביטחון בקהילות, זה אף פעם לא יהיה מספיק למענה

אוהד טל:       האם אנחנו משקיעים את הכספים שאנחנו משקיעים באופן הכי אפקטיבי כדי, אם כבר אנחנו פועלים בתחומים מסוימים, אז להיות בהם, להביא תוצאה שהיא תהיה כמה שיותר משמעותית באמת ותיתן מענה

אוהד טל:  רשמתי לעצמי כמה נקודות

אוהד טל:  עוד פעם, בעיני, הסיפור של הקמפוסים אולי, והרשתות החברתיות, אולי נתמקד בהם

עמיחי שיקלי: עמית יוכל להרחיב בסוגיה הזאת

עמיחי שיקלי:  זה דברים שצריך ללמוד אותם ולהבין בהם ולהתמצא בהם

עמיחי שיקלי:  אני יכול לתת לך דוגמא על דלת של בית כנסת בגרמניה, שהדלת מבוצרת, ואני לא איזה חסיד של ביצור ומיגון כתפיסה, אבל הדלת הזאת, כשהגיע מחבל וניסה לעשות טבח, זה מנע טבח

עמיחי שיקלי:  זאת אומרת, זאת השקעה שיש בצידה השיגים קונקרטיים משמעותיים וחשובים

עמיחי שיקלי:  לא הייתי מקל בזה ראש

עמיחי שיקלי:  ואני מציע פשוט בדברים האלה, אם אתה רוצה להבין אם זה כן אפקטיבי או לא אפקטיבי, פשוט לשבת - - -     

אוהד טל: לא, אני לא אומר שאני יודע, אני רק אומר, אני אסיים את השאלה

עמיחי שיקלי: לא, אני אומר שלמיטב הבנתי, מכל המידע שאני נחשפתי אליו, זו השקעה שהיא השקעה חכמה

עמיחי שיקלי:  אמרתי את זה קודם ואני אומר את זה שוב עכשיו שאני חושב שאנחנו צריכים, בעיקר בארצות הברית, להיות באופנסיבה (התקפה) ופחות שהקהילות ימגנו את עצמן לדעת

עמיחי שיקלי:  אבל, זו הגישה שלי ברמה הכללית

עמיחי שיקלי:  ואני חושב שכרגע, לנוכח הזינוק המטורף שיש לך באירועים אנטישמיים, 8 מיליון השקלים הנוספים לתת לקהילות לטובת מיגון זה החלטה נבונה וזה דבר חשוב מאוד בעת הזאת

עמיחי שיקלי:  אני אשמח, ברשותכם, שעמית אפרתי גם יתייחס לכמה מהסוגיות

עמיחי שיקלי:  וגם אני אגיד משהו על הנושא של הסרת תכנים ברשתות

עמיחי שיקלי:  קודם כל, הסוגייה הזאת של להסיר תכנים ברשתות זה באמת אירוע מורכב, אבל יש גם הישגים

עמיחי שיקלי:  יש לנו עם "טיקטוק", למרות שברמה העולמית "טיקטוק" זה אירוע סופר מסובך ואנחנו אוכלים חצץ ב"טיקטוק", כן?     "טיקטוק" ישראל, יש איתם תקשורת רציפה, יש האשטאגים עם מילונים של צפיות שהצלחנו להסיר של "טופאן אל-אקצא" וכל מיני דברים כאלה, שזו השפעה דרמטית

עמיחי שיקלי:  אנחנו מדברים הרבה על התפוצות, אבל יש לזה השפעה דרמטית על ערביי ישראל

עמיחי שיקלי:  השפעה מסוכנת מאוד

עמיחי שיקלי:  ויש דברים חיובים וחשובים שנעשים, וכן נרשמו

אוהד טל: מי מוביל?     

עמיחי שיקלי: אנחנו מובילים את זה

עמיחי שיקלי:  אנחנו מרכזים ממש ב"אקסל" את הפוסטים, את ההתבטאויות שמבחינתנו בעייתיות, מעבירים את זה

עמיחי שיקלי:  יש תקשורת רציפה עם "טיקטוק" בנושא הזה

עמיחי שיקלי:  ואיפה שיש דברים שמזוהים כהסתה, הם מורידים, כולל ההורדה של ההאשטאג שלהם

עמיחי שיקלי:  אז יש דברים שנעשים בכיוונים האלה

עמיחי שיקלי:  אני חושב שהדוגמא שהובאה כאן, שאתה הבאת, יושב ראש הוועדה, של "פייסבוק", התמונה הזאת, שאני לא ראיתי אותה עד עכשיו, זה משהו שצריך לטפל בו נקודתית

עמיחי שיקלי:  ואפרת, אני אשמח שאנחנו נפנה מפה ל"מטא" כדי להבין איך הדבר הזה מאושר, כי זאת הסתה מופרעת נגד מדינת ישראל

עמיחי שיקלי:  ואנחנו לא מדברים על חוץ לארץ, כן? אנחנו מדברים על משהו שמופץ פה בתוך מדינת ישראל

עמיחי שיקלי:  זה משהו שהוא מאוד-מאוד חמור

עמיחי שיקלי:       ושוב, אני בא ואומר, אנחנו לא דיברנו על זה עד עכשיו, אבל הנושא של תכנים אנטישמיים, תכני הסתה, בשפה הערבית, אגב, בכל העולם רוב השיח האנטישמי הוא בשפה הערבית

עמיחי שיקלי:  אבל גם פה פנימה בהקשר של ערביי ישראל, בהקשר של אירועים כמו "שומר חומות" שהיה בעבר, הנושא הזה הוא קריטי ויש לו השפעה ישירה על היכולת שלנו, מה שנקרא, לשמור על מצב עניינים שהוא תקין למול ערביי ישראל, שעד עכשיו סך הכך הסיטואציה היא סיטואציה טובה ביחס למה שראינו בעבר

עודד פורר: תודה

יבגני סובה: אני מקווה שמהדיון הזה אנחנו נצא עם איזושהי הצעה קונקרטית לדברים

יבגני סובה:  כי עד עכשיו אנחנו שעה בדיון ואנחנו שומעים רק את הסקירות

יבגני סובה:  אבל בואו, אני רוצה באמת להתקדם להצעות

עודד פורר: אז בואו, אני אתן לנציגה של "טיקטוק" ואחריה "גוגל"

עודד פורר:  בבקשה, לירון

לירון ריפמן: בוקר טוב לכולם

לירון ריפמן:  כבוד יושב הראש, תודה על ההזמנה לדיון החשוב הזה

לירון ריפמן:  אני לירון ריפמן, אני מנהלת את המדיניות הציבורית בקשרי ממשל ב"טיקטוק" ישראל

לירון ריפמן:  אני רוצה להגיד שאני שמחה להיות בדיון אבל אני גם מאוד לא שמחה להיות פה

לירון ריפמן:  אני מגיעה אליכם הבוקר, בעלי במילואים כבר מעל חודש וחצי, נלחם בעזה, הילדים בדרך לגן אומרים לי, וזה באמת אמיתי סיפור מהבוקר, אנחנו נוסעים לגן וכל מאה מטר, יש לי ילד בן 6 וילדה בת 3, והם מחשבים שאם תהיה אזעקה לאיזה מקלט הולכים

לירון ריפמן:  ובהקשר הזה חשוב לי להגיד שבתפקידי אני מייצגת את "טיקטוק" בישראל, אבל אני מייצגת גם את ישראל ב"טיקטוק", וזה חשוב לי להגיד גם את זה פה

לירון ריפמן:      אז אני רוצה לספר לכם מה אנחנו עושים

לירון ריפמן:  מה-7 באוקטובר, מהשבת הארורה, אנחנו בעצם הקפצנו את כל הנהלת "טיקטוק" העולמית, ואנחנו עובדים מסביב לשעון כדי להבטיח שהפלטפורמה תהיה בטוחה ואותנטית גם במצב המלחמה הזה

לירון ריפמן:  אנחנו ב"טיקטוק" רואים את האחריות הגדולה שלנו לשמור על הפלטפורמה בטוחה, פתוחה, ובשביל זה אנחנו גם נלחמים במלחמה בלתי פוסקת גם בתכנים אנטישמיים, בפייק-ניוז, בתוכן אלים ומסית

לירון ריפמן:  אני אזכיר רק לכולם שב"טיקטוק" אתה נחשף לתוכן לא על בסיס המעגל החברתי שלך, לא על בסיס מה מפורסמים עושים – אתה נחשף בעצם על בסיס מה שמעניין אותך

לירון ריפמן:      הדרך שבה האלגוריתם לומד מה מעניין אותך זה בעצם הדרך שאתה באינטראקציה עם התוכן – אם אתה רואה סרטון מהתחלה ועד הסוף, אם אתה משתף אותו, אם אתה מגיב עליו, זה סימן שאתה אוהב את התוכן, שהוא גורם לך לעניין ולהשראה, ולכן אתה תראה יותר תוכן כזה

לירון ריפמן:  אז כמו שאמרתי - - -     

אלעזר שטרן: אם אנשים רואים תמונת זוועה, נגיד אונס, אז "טיקטוק" ידאגו שהם יראו הרבה תמונות של אונס?     

לירון ריפמן: אז תמונות זוועה, תוכן גרפי הוא אסור אצלנו בפלטפורמה ואנחנו נדאג להסיר אותו

אלעזר שטרן: אוקיי

לירון ריפמן: לא, הם לא יראו את התוכן

אלעזר שטרן: אז מה ההבדל בין תוכן לכתוב לבין תוכן גרפי בהיבטים האלה?     

עודד פורר: אין להם תוכן כתוב

לירון ריפמן: אין תוכן כתוב, זה רק סרטונים

לירון ריפמן:  זה רק תוכן גרפי

קריאה: אבל בוא נגיד שמי שכותב "free Palestine" אז הוא יראה את הסרטונים האלה

עודד פורר: חבר'ה, אנחנו לא נתקדם ככה, סליחה

לירון ריפמן: אני רוצה להציג לכם קצת נתונים

אלעזר שטרן: דרך אגב, אם אני צריך טיפה לתקן את עצמי, אז אנשים שמדברים, בסדר? על תוכן אנטישמי או סופר אנטישמי, אז ישלחו להם יותר סופר אנטישמי

קריאה: זה וידאו

קריאה:  זה האלגוריתם

עודד פורר: תנו לה בבקשה להתייחס

לירון ריפמן: אז אני רוצה להגיד על התוכן האנטישמי

לירון ריפמן:  אז משבת בבוקר בעצם יש לנו מרכז פיקוד ב"טיקטוק" עם מנהלים בכירים של כל צוותי הבטיחות הגלובליים שלנו

לירון ריפמן:  יש לנו מעל ל-40,000 אנשי מקצוע שעוסקים בבטיחות בפלטפורמה גם בסקירת התכנים, במעבר על התכנים, וגם במדיניות ובקביעת כללי הקהילה של "טיקטוק"

לירון ריפמן:  מיד בבוקר של שבת כבר הוספנו משאבים של סוקרי תוכן גם בעברית וגם בערבית

לירון ריפמן:  וכדי לתת קצת נתונים על הפעילות – אז אבין ה-7 באוקטובר ל-31 באוקטובר, שימו לב, הסרנו יותר מ-925,000 סרטונים באזור שלנו בשל הפרות מדיניות בנושא אלימות, תוכן שנאה, פייק-ניוז, טרור

לירון ריפמן:  כולל גם תוכן שהוא מקדם חמאס, שהוא אסור אצלנו בפלטפורמה

לירון ריפמן:  ראינו גם עליות במעורבות מזויפת בעקבות הסכסוך, ובהתאמה הסרנו יותר מ-24 מיליון חשבונות מזויפים ברחבי העולם מאז תחילת המלחמה

לירון ריפמן:  הסרנו גם יותר מחצי מיליון תגובות בוטים על תוכן תחת האשטאגים שקשורים לסכסוך

לירון ריפמן:      אני רוצה להגיד באופן ברור שאידיאולוגיות שנאה כמו אנטישמיות אינן ומעולם לא הותרו ב"טיקטוק"

לירון ריפמן:  שבוע שעבר, בטח כולכם שמעתם על המכתב של בן לאדן שעלה ל"טיקטוק"

לירון ריפמן:  אז אני רוצה להבהיר גם באופן חד משמעי שגם זה בניגוד למדיניות שלנו, והתוכן הוסר

לירון ריפמן:  ואנחנו גם מנהלים חקירה על איך זה בכלל הגיע לפלטפורמה

לירון ריפמן:  אנחנו השקענו מתחילת המלחמה משאבים רבים גם ביכולת אכיפה של התוכן, הכשרות נוספות לצוותים שלנו בהתאם לכל הטרנדים המתפתחים, פיתוח כלי אוטומציה שלנו שיגלו באופן יזום צורות חדשות של אנטישמיות, וקיום שיחות אינטנסיביות עם הקהילה שלנו, עם מומחים בנושאי אנטישמיות, וגם עם ראשי ארגונים של יהודים בעולם כדי להבין מה הבעיות שעולות מהשטח

עודד פורר: אוקיי, רק תקצרי, כי אנחנו מוגבלים בזמן גם בדיון הזה

לירון ריפמן: אין בעיה

לירון ריפמן:  אני רוצה רק לפרט על השיח האינטנסיבי שנעשה, כי הוא חשוב

לירון ריפמן:  בתחילת שבוע שעבר, הנהלת "טיקטוק" הבכירה נפגשה עם ג'ונתן גרינברג, מנכ"ל ה-ADL, הליגה נגד השמצה, וגם עם הנהלת AGS בארצות הברית

לירון ריפמן:  ברביעי האחרון קיימנו גם מפגש יזום של "טיקטוק" עם יוצרים מובילים בארצות הברית כדי להבין יותר טוב מהשטח מה הם מרגישים, מה עולה, ואיך אנחנו יכולים להשתפר כדי לאפשר את החוויה הבטוחה שלהם

לירון ריפמן:  הייתה גם פגישה של שולחנות עגולים עם גופים שעוסקים באנטישמיות ברחבי אירופה

לירון ריפמן:  את זה קיימנו בחמישי האחרון

לירון ריפמן:  גם, איפה הם, הנציגים שנמצאים פה, תומר אלדובי

לירון ריפמן:  וגם סייבר וול, שאנחנו עובדים איתם, היו בדיון והשמיעו גם כן

לירון ריפמן:      ואנחנו בעצם עכשיו, היינו בשבוע האחרון בהקשבה מאוד אינטנסיבית כדי להבין איך אנחנו מגבירים את התחושה הבטוחה ב"טיקטוק"

לירון ריפמן:  זה בניגוד למדיניות שלנו, ואנחנו פועלים עכשיו בקשב הכי גבוה של הנהלת "טיקטוק" כדי לוודא שהחוויה תהיה חוויה בטוחה יותר ליוצרים היהודים שלנו

לירון ריפמן:  וכמובן, הצוותים שלנו במעקב כל הזמן על התפתחויות על מה שקורה, כדי להתאים בעצם את המצב ב"טיקטוק" לקראת הסיכונים שהמלחמה הזאת מביאה עלינו

לירון ריפמן:  תודה

עודד פורר: תודה

עודד פורר:  ליאת גלזר, "גוגל"

ליאת גלזר: שלום, בוקר טוב, ותודה על ההזדמנות לדבר בפני הוועדה ולהציג קצת מהפעילות שלנו בנושא הזה

ליאת גלזר:  אנחנו ב"גוגל", קצת בדומה למה שלירון הציגה, מאז ה-7 באוקטובר, נמצאים במצב של חמ"ל

ליאת גלזר:  החברה הקימה בתוך המנגנונים הפנימיים של הצוות, שעובד 24/7, עם ערוצי פעולה יעילים ומהירים לטפל בכל הנושאים כתוצאה מההשלכות של האירוע הנוראי באותה שבת

ליאת גלזר:  גם מנכ"ל החברה, סונדר, התבטא ממש בפומבי, ממש בסמוך לאירועים, והביע את הזעזוע שלו ממתקפת הטרור על ישראל

ליאת גלזר:  מתחילת האירועים אנחנו ב"יוטיוב" הסרנו יותר מ-50,000 סרטונים וסגרנו מאות ערוצים מסיבות שונות

ליאת גלזר:  המדיניות של "גוגל" רלוונטית גם בנושאים שקשורים לאנטישמיות ולשיח שנאה ולהכחשת אירועים, מה שנקרא הכחשת אירועים מתועדים היטב

ליאת גלזר:  שזה רלוונטי לאירועים שגם בעבר נהגנו לדבר עליהם כמו השואה, אבל רלוונטי גם לאירוע כמו זה שחווינו ב-7 באוקטובר

ליאת גלזר:      יש לנו מדיניות שכמובן אוסרת תמיכה בטרור, עידוד לטרור, שבח לטרור

ליאת גלזר:  אין ערוצים של ארגוני טרור או תוכן שנוגע לתחום הזה של הטרור

ליאת גלזר:  גם הוא כמובן אסור בכל הפלטפורמות שלנו, בפרט ב"יוטיוב", שזאת פלטפורמת התוכן שנוצר על ידי משתמשים

ליאת גלזר:  בנוסף, ל"גוגל" יש הרבה מאוד מוצרים, ולכן העבודה שלנו הייתה אינטנסיבית מתחילת האירוע, גם בשיתוף פעולה עם כל מיני בקשות שהגיעו מהחברה האזרחית ומגורמי ממשלה לשימוש בכלים שלנו

ליאת גלזר:  וגם לטפל בדיווחים בכל הפלטפורמות שלנו

ליאת גלזר:  אני מזכירה שיש ל"גוגל" גם את החיפוש, שזו פלטפורמה טיפה יותר מורכבת

ליאת גלזר:  אבל יש גם מפות ויש כמובן את "יוטיוב"

ליאת גלזר:  ובכל אחד מהמוצרים שלנו ניתן לדווח על תוכן שהוא בניגוד למדיניות או תוכן בלתי חוקי

ליאת גלזר:       כמובן שבהיבטים האלה יש חשיבות ויש ערך לעבוד דרך מה שנקרא אצלנו "trusted flaggers", שזה גורמים מדווחים שיש להם מומחיות באופן הדיווח, במה ניתן לדווח

ליאת גלזר:  לדוגמא, תומר, הזכירו אותו, הוא נמצא פה בדיון - - -     

עודד פורר: כן, כן

עודד פורר:  דיברנו איתו בפעם הקודמת

עודד פורר:  תודה

ליאת גלזר: ורק אני אגיד עוד שבתחום של האנטישמיות, "גוגל" נתנה לא מזמן מענק גדול לאיזושהי קואליציה פאן-אירופאית למלחמה באנטישמיות מקוונת, שמובלת על ידי IDS, המכון לדיאלוג אסטרטגי, שנועדה לייצר שיח ולהביא הרבה גומרים לשולחן, ולטפל בנושא האנטישמיות המקוונת בצורה יותר אסטרטגית

עודד פורר: תודה

עודד פורר:  רחלי ברץ, WZO

עודד פורר:  אחריה גל אילן

רחלי ברץ ריקס: תודה רבה, כבוד יושב הראש וכבוד השר

רחלי ברץ ריקס:  אז אנחנו בהסתדרות הציונית העולמית עובדים בשיתוף פעולה הדוק גם עם משרד התפוצות וגם עם שאר המשרדים

רחלי ברץ ריקס:  שמנו לכם את הדף הזה, את הפלייר, כדי שתבינו את המספרים, חברי הכנסת, מה הולך ברחבי העולם

רחלי ברץ ריקס:  אבל, משהו יותר חשוב – אנחנו יודעים על סדר גודל של עשרים עד שלושים אחוז מהאירועים

רחלי ברץ ריקס:  רק עשרים עד שלושים אחוז מהאירועים האנטישמיים מדווחים ברחבי העולם

רחלי ברץ ריקס:  יהודים עדיין מפחדים לדווח על הרבה מאוד שמתרחש

רחלי ברץ ריקס:  זאת אומרת, כשאתה עובר ברחוב וצועקים לך "יהודי מלוכלך" או כל מיני דברים אחרים, זה אירועים שלא מדווחים

רחלי ברץ ריקס:  אנחנו כן רואים שינוי במגמות ובמדיניות, הרבה יותר אירועים אנטישמיים ברחבי ארצות הברית מאשר היה בשנה הקודמת

רחלי ברץ ריקס:  זה שינוי, זה מהפך, ואנחנו רואים את השינויים בפגיעה

רחלי ברץ ריקס:      אבל אני חושבת שצריך לדבר פה גם על נקודת הרבה יותר משמעותית, והיא היעדר הסנכרון בין הגורמים הישראליים כאשר יש מידע על אירוע אנטישמי

רחלי ברץ ריקס:  כאשר אנחנו מנטרים ברשתות, או באמצעות השליחים שלנו, התרעה קונקרטית לאירוע, כשאנחנו ידעים, שבוע שעבר הייתה לנו התרעה בארצות הברית על אירוע של פגיעה ביהודים – אין אף אחד במדינת ישראל שיודע לסנכרון את האירועים האלה ויודע להגיש את הפנייה לממשלת ארצות הברית

רחלי ברץ ריקס:  בסופו של דבר, מי שהגיש את התלונה במשטרה בארצות הברית, ל-NYPD, זה כרגיל החבר'ה ב-N12, שלקחו את האירוע והלכו והגישו

עודד פורר: נעסוק בזה, לא בדיון הזה, זה דיון סגור שכבר עסקנו בו גם עם נציגי המוסדות הלאומיים

רחלי ברץ ריקס: אין בעיה

רחלי ברץ ריקס:  אז זה הדבר הנוסף

רחלי ברץ ריקס:  אני רוצה כן להתייחס להערה שהעיר פה חבר הכנסת עידן רול, ממש הערה אחרונה

רחלי ברץ ריקס:  זה בנושא הנצחה של נפגעי פעולות אנטישמיות

רחלי ברץ ריקס:  הדבר הזה החל בזמן כהונתו של ראש הממשלה נפתלי בנט, והועברה החלטת ממשלה על ידי השר שיקלי, ויש הכרה לנרצחי אירועים אנטישמיים

רחלי ברץ ריקס:  זו החלטה שכבר עברה בתחילת השנה

עודד פורר: תודה

עודד פורר:  גל אילן, ואחריו רות כהן, משרד החוץ

יגאל אלון: כן, תודה רבה

יגאל אלון:  גל אילן, אני מנהל האסטרטגיה במערך ההסברה הלאומי

יגאל אלון:  למן תחילת המלחמה אנחנו מפעילים חמ"ל אחוד ומתואם יחד עם משרד התפוצות

יגאל אלון:  כמובן עם משרד החוץ ועם כל הגורמים הרלוונטיים

יגאל אלון:  ואם נמקד לנושא הדיון, אנחנו גם מקבלים דיווחים כל העת וגם מתאמים ומתכללים פעילויות בהתאם

יגאל אלון:  גם כמובן אנחנו עדים לעלייה של מאות אחוזים באירועים אנטישמיים

יגאל אלון:  כאגף מטה שהוא מתאם ומתכלל, אני שם כאן בידול בין הפעילות ברמת המדיניות, ברמת התיאום והתכלול, לגופי הביצוע, שבמקרה הזה זה כמובן משרד התפוצות ומשרד החוץ, בראייה שלנו

יגאל אלון:      מבחינת תכנים, יש באמת כמות תכנים מאוד-מאוד גבוהה וגם קידום, כולל מטורגט, לכל מדינה ומדינה, באזורים שאנחנו מזהים שיש צורך להתערבות

יגאל אלון:  זה קיים כל הזמן, זה כמובן מתקיים גם כרגע

יגאל אלון:  אני רוצה, בהקשרים של הנושאים שעלו כאן, לבדל בין הנושא הטקטי, שזה עבודה על דיווחים שמתקיימים כל העת מול מחלקת הסייבר של חיים ויסמונסקי וצוותו, נמצאים פה הנציגות, לבין ההיבט היותר אסטרטגי, שזה עבודה ברמת המדיניות וברמת הפעילות מול הרשתות עצמן

יגאל אלון:  שוב, זו העבודה שבעצם מתקיימת כל העת מטעם גופי הביצוע עצמם – משרד התפוצות מיוצג פה על ידי השר שיקלי כמובן – ויש פה תיאום מלא ועבודה משותפת כמובן גם עם משרד החוץ

יגאל אלון:  עד כאן מבחינתנו

עודד פורר: תודה

צגה מלקו: אני הייתי רוצה לשאול שאלה לגבי האנטישמיות

צגה מלקו:  כשמדווח או כשאנחנו שומעים מה קורה בארצות הברית ובאירופה, אנחנו שומעים על זה

צגה מלקו:  אבל יש מדינות כמו אפריקה, כמו דרום אפריקה – מדינות אפריקה, אי אפשר לוותר עליהן

צגה מלקו:  היום האוכלוסייה של אפריקה כל כך גדולה, ואנחנו רואים את האנטישמיות שם

צגה מלקו:  או שאנחנו רואים את זה בעקבות מה שקורה, את ההפגנות, ושורפים את דגל ישראל, ותמיכה של החמאס

צגה מלקו:  כל אלה

צגה מלקו:  מה המדיניות שלנו שאנחנו צריכים לעשות? כי אפשר לחכות, כמו שאמרת, עניין של אסטרטגיה, אני אהבתי את זה דווקא, מאשר דיווח

צגה מלקו:  מבחינה אסטרטגית, אי אפשר לבטל את האוכלוסייה הזאת

צגה מלקו:  אני רואה את זה יום יום במדינות אפריקה

צגה מלקו:  חוץ מסומליה שהתבטאה, אבל השאר לא

עודד פורר: כן, תשובה

יגאל אלון: קודם כל, אנחנו לא מוותרים על שום דבר

יגאל אלון:  צריך להבין שאנחנו פועלים בהתאם לדיווחים שמגיעים אלינו

יגאל אלון:  וכאן אני חושב שמי שראוי שיתייחס זה בעצם הגופים שיש להם את הנוכחות ואת המידע

יגאל אלון:  קודם כל זה משרד החוץ, שנמצאים בשטח

עודד פורר: אז הנה, מכאן נעבור למשרד החוץ

עודד פורר:  בבקשה, רות כהן-דאר

רות כהן-דאר:  בוקר טוב, תודה על ההזדמנות

רות כהן-דאר:  אני אתחיל דווקא ממשהו מעשי

רות כהן-דאר:  חבר הכנסת סובה ביקש משהו מעשי

רות כהן-דאר:  אני חושבת שכבר אמרתי את זה במסגרת הוועדה הזאת לפני כמה חודשים

רות כהן-דאר:  צריך להסתכל על ה-DSA, ה-digital services act של האיחוד האירופי, שנכנס לתוקף בשני באוקטובר

עודד פורר: זה מה שביקשנו

רות כהן-דאר: וכבר משיג תוצאות

עודד פורר: תשכנעי את השכן שלך

רות כהן-דאר: לא, זה לשכנע אתכם להגיש את זה כחקיקה במדינת ישראל

רות כהן-דאר:  אתם המחוקקים

עודד פורר: בסדר, אנחנו נגיש את זה כחקיקה פרטית

עודד פורר:  לא, אנחנו נגיש את זה כחקיקה פרטית, אבל את גם יודעת כמה חשוב הבחור לימינך כדי שהחקיקה הזאת תעבור

רות כהן-דאר: אני עובדת ציבור, כן

רות כהן-דאר:  אני הצעתי את זה ואני חוזרת ומציעה את זה

עודד פורר: ההצעה טובה, נכונה ונכנסה, ותיכנס גם לסיכום

רות כהן-דאר: אנחנו רואים את זה בפעולה ואנחנו רואים את הצוותים באיחוד האירופי פועלים מול חברות הטכנולוגיה בנושא של הסרת תכנים

רות כהן-דאר:  זה עובד

רות כהן-דאר:  כשזה נוגע לכיס בסוף יש לזה אפקט

רות כהן-דאר:  בתחום שלנו, רק העברה אחת לחבר הכנסת עידן רול

רות כהן-דאר:  אני חושבת שגם אם נוציא את ישראל מהמשוואה תישאר אנטישמיות

רות כהן-דאר:  דיברת בתחילת דבריך על העניין של ההשפעה של מה שקורה פה

רות כהן-דאר:  זה משפיע אבל האנטישמיות שם עוד קודם

עידן רול: כן, אני לא טענתי שהאנטישמיות זה בגלל ישראל

רות כהן-דאר: היא רק מקבלת ביטוי והיא רוכבת כתירוץ

עידן רול: לא, זה נראה לי ברור לכל בר דעת

עידן רול:  מה שאני אמרתי זה שבצורה קונסטרוקטיבית, אנחנו עדים לקשר החזק הזה שמשליך ישירות על התפוצות

עידן רול:  מעולם לא טענתי שהאנטישמיות התחילה בזה שמדינת ישראל נמצאת במלחמה

רות כהן-דאר: כן, חשוב לזכור את זה, שישראל היא תירוץ

עודד פורר: ברור

עידן רול: כן, מכיר

רות כהן-דאר: ישראל היא פשוט תירוץ וכיסוי

רות כהן-דאר:  אנחנו במשרד החוץ פועלים דרך הנציגויות שלנו לגבי הפעילות בקמפוסים

רות כהן-דאר:  אני רק רוצה להעיר, חשבתי שעמית ידבר וידבר על זה, שיצרנו צוות חשיבה משותף שיושבים בו נציגי משרד התפוצות, משרד המשפטים ואנחנו, כדי לחשוב איך ביחד אנחנו יכולים להתמודד טוב יותר עם האנטישמיות בקמפוסים

רות כהן-דאר:  הקונסולים הכלליים שלנו בארצות הברית כבר התחילו לנקוט פעולה

רות כהן-דאר:  אחד הדברים שכבר קרו בשבוע שעבר, זה בעקבות פגישה של הקונסול הכללי בשיקגו עם נשיא אוניברסיטת נורת'ווסטרן, הוקם באוניברסיטה צוות משימה בדומה למה שהקימו באוניברסיטת קולומביה

רות כהן-דאר:  הפעם כן מהסיבות הנכונות, לא בכלל שעשו להם שיימינג כזה גדול, אלא כי הם הבינו את גודל העניין

רות כהן-דאר:  אלו הכלים להשתמש בהם וחשוב שנדע לעבוד ביחד

רות כהן-דאר:  אני מסכימה לגמרי עם רחל

עודד פורר: תודה רבה

עודד פורר:  אני אתן לקרול נוריאל מ-ADL בקצרה, ואז עמית אפרתי, ואז נעבור לסיכומים

עודד פורר:  אני אתן לחברי הכנסת לסכם בקצרה אחר כך

עודד פורר:  בבקשה

קרול נוריאל: תודה רבה כבוד יושב הראש

קרול נוריאל:  אני לא אאריך אבל אני אגיד שלוש נקודות ממש בקצרה

קרול נוריאל:  האחת, קודם כל ביחס להערתו הראשונית לפני משהו כמו שעה של דני דיין, אני כן רוצה להוסיף שמגמה נוספת שאנחנו רואים, בהמשך לפסאודו-אקדמיזציה של שנאת ישראל וקידום אג'נדה של חיסול מדינת ישראל, שישנם חוגים שהם לא אקדמאיים שהשיח הזה מתקיים בהם וראוי לתת עליהם את הדעת, שהם פוגעים, מה שנקרא, באופן רחב של צדק חברתי, אבל קשורים כמובן בטבורם לארגוני נשים וארגוני להט"בים וכולי, והדבר הזה הוא חשוב

קרול נוריאל:       הדבר השני הוא בעצם שגם בימים כתיקונם, סטודנטים יהודיים באוניברסיטאות בארצות הברית לא מרגישים בטוחים, על פי סקר שערכנו עם ארגון הלל לפני משהו כמו שנתיים, 15% מהסטודנטים היהודיים מסתירים את היהדות שלהם בקמפוס

עודד פורר: דיברנו על זה גם

קרול נוריאל: אני לא רוצה לתאר לעצמי כמה זה בימים האלה

קרול נוריאל:  ולכן החשיבות של לפעול במוקד הזה של אנטישמיות

קרול נוריאל:  ודבר אחרון שאני רוצה להזכיר, שהוא גם דבר פרקטי

קרול נוריאל:  מזכירה לכולם שארגון החמאס הוא ארגון טרור גם על פי הממשל האמריקאי

קרול נוריאל:  ואחד הדברים שאנחנו עשינו זה לפנות לאוניברסיטאות ולבקש יחד עם מרכז ברנדייס מהן לחקור עד תום את המעורבות של ארגונים כמו SJP, של ארגון ה-SJP, של סניפים שלהם בקידום אג'נדות, של מי שמוגדר ארגון טרור בארצות הברית כמו ארגון החמאס

קרול נוריאל:  זה הכל, תודה

עודד פורר: תודה רבה

עודד פורר:  עמית אפרתי

עמית אפרתי: תודה רבה

עמית אפרתי:  אז אני אתייחס לכמה נקודות קטנות שעלו פה

עמית אפרתי:  אחת לגבי המיגון, חבר הכנסת טל, אנחנו בעצם, במסגרת הפעילות המשותפת שלנו עם הסוכנות היהודית - - -     

אוהד טל: רק, לא שאני מתנגד לדבר הזה, שלא יובהר

אוהד טל:  אני רק אמרתי שצריך לראות שאנחנו נותנים מענה שבסופו של דבר הוא גם אפקטיבי

אוהד טל:  זה מה שאמרתי

אוהד טל:  אני בטוח שעשיתם עבודה בזה, אני רק אומר את זה כהערה כללית

עמית אפרתי: לא, חד משמעית

עמית אפרתי:  אני אומר שאנחנו מיגנו יחד עם הסוכנות מעל 250 מבנים על בסיס מפת חום של איומים כנגד קהילות יהודיות

עמית אפרתי:  אנחנו רואים בסוף שמצלמה או דלת ממוגנת או חלון ממוגן ירי יכול בהחלט לעשות הבדל בין חדירה לבית כנסת בערב יום כיפור לבין מניעת פיגוע

עמית אפרתי:  ולכן אנחנו משקיעים בזה תקציבים ונמשיך להשקיע בזה

עמית אפרתי:  לגבי התדרוכים, כן חשוב לי לציין שאנחנו עושים תדרוכים גם לכוחות בטחון מקומיים, שזה במסגרת פרויקט נוסף של המשרד

עמית אפרתי:  אנחנו עושים את זה יחד עם הקהילות היהודיות במטרה לרתום את אותם כוחות בטחון

עמית אפרתי:  לא יהודים

עמית אפרתי:  אגב, יהודים ולא יהודים

עמית אפרתי:  אבל יש לנו הרבה מאוד דגש על לא-יהודים

עמית אפרתי:  כדי להניע אותם לפעולה אנחנו רואים שהדבר הזה בסופו של דבר מוביל לתוצאות

עמית אפרתי:      קול קורא, עלה פה בוועדה, עלו כמה בקשות לתקצוב בוועדה הקודמת, להרבה מאוד פעילויות

עמית אפרתי:  חלק מהן, לדוגמא, בקשה שעלתה מצד תומר, מהתנועה למאבק באנטישמיות ברשת

עמית אפרתי:  אז הקול-קורא שהפצנו עונה בדיוק לצורך הזה – להזרים כספים ליוזמות מצוינות, יוזמות של ארגוני חברה אזרחית, להעצים אותם ולחבר אותם לפעילויות ממשלתיות

עמית אפרתי:  את זה אנחנו עושים

עמית אפרתי:  אנחנו מזמינים עוד ארגונים להגיש בקשות לתקצוב מיזמים משותפים עם המשרד

עמית אפרתי:       לגבי חמ"ל, אז פה זה גם בעקבות הרבה מאוד קולות שאנחנו שומעים, חלק מהוועדה הזו

עמית אפרתי:  החמ"ל, המטרה שלו היא לייצר מוקד לאומי שיתכלל את כל היוזמות למאבק באנטישמיות ברשת הן מצד הממשלה, גורמי ביטחון ויוזמות אזרחיות

עמית אפרתי:  אנחנו מרימים את הכפפה בהקשר הזה, כמו שהשר ציין

עמית אפרתי:  ואנחנו רוצים שכבר ביום חמישי הדבר הזה יתחיל לעבוד, ובעצם למקד ולנהל את הכל ממקום אחד

עמית אפרתי:  דו"ח יומי שאנחנו מפיצים גם לחברי הוועדה, כולל הפגנות והתרעות ממוקדות נגד קהילה יהודית, חלק זה בדו"חות שהם לא מופצים בתפוצה רחבה, ואנחנו מנטרים את זה על בסיס יומי

עמית אפרתי:  וגם ניסיונות לפגוע ביהודים, איסוף של כתובות של ישראלים ויהודיים, אנחנו מפיצים את זה ועובדים יחד עם כוחות הביטחון

עמית אפרתי:      ומשהו אחרון

עמית אפרתי:  אנחנו בעצם הסטנו את הפעילות של הפלטפורמות שלנו, של המשרד, גם "יונייטד", גם "מוזאיק", למאמצים המלחמתיים

עמית אפרתי:  גם בהקשרי מאבק באנטישמיות

עמית אפרתי:  לצורך העניין, בפלטפורמת "יונייטד" שעוסקת בחינוך פורמלי בבתי הספר היהודיים, אז יש הרבה מאוד תוכניות גם לעבודה עם תלמידים יהודיים, בעיקר ההכנה ממוקדת עכשיו לתלמידים שעולים לתיכון

עמית אפרתי:  לקראת אתגרים מסוימים, צוותי חוסן

עמית אפרתי:  כל הנושא של חוסן נפשי

עמית אפרתי:  פעילות ממוקדת של צוותי הוראה יהודים ולא-יהודיים

עמית אפרתי:  ושוב, אני מזמין את כולם גם להגיש לקולות הקוראים שהפצנו, כמו שהשר ציין, גם מיזמים משותפים וגם תמיכה

עמית אפרתי:  וגם להתחבר למאמצים הממשלתיים שאנחנו מובילים

עמית אפרתי:  תודה

עודד פורר: חבר הכנסת שטרן, רצית משהו?     

אלעזר שטרן: כן, קצר מאוד

אלעזר שטרן:  רק להגיד שלצערנו שום דבר לא הפתיע אותנו

אלעזר שטרן:  זאת אומרת, אני חושב שהתופעות של האנטישמיות, התופעות של הקמפוסים, אנחנו ראינו את זה גם בעבר

אלעזר שטרן:  הדבר היחיד, שגם הוא לא מפתיע אותנו, אולי מפתיע חלק מהממשלה, זה ההתייצבות של הארגונים היהודיים בארצות הברית, שמבחינת הממשלה הזאת היו בכל מיני קצוות כבר של וויתורים, ואוונגליסטים החליפו אותם

אלעזר שטרן:  מה שאני רוצה להגיד בשורה התחתונה זה שעכשיו אנחנו לא רבים עם הממשלה, אבל אני חושב שאת כל היוזמות שעולות כאן עכשיו בכל התחומים, ואני חושב שגם הנושא של מישהו שמרכז את זה, גם תפיסת העולם תשתנה וגם הטכניקה של איך אתה שולט, איך אתה מדווח, איך אתה מטפל, איך אתה מונע

אלעזר שטרן:  צריך שיצא מתוך המשבר הזה שכולנו נמצאים בו איזושהי בשורה טובה בעולם הזה של יהדות התפוצות, בדגש על טיפול באנטישמיות

אלעזר שטרן:  תודה

צגה מלקו: משפט אחד

צגה מלקו:  אני הייתי מתייחסת, כבוד השר, שיקלי, אתה אמרת שהיום באמת אנחנו רואים את עניין התפיסה הזאת, ככל שאתה לא רק יהודי אלא ככל שצבע העור שלך יותר לבן אתה הופך להיות קולוניאליסט

צגה מלקו:  אני חושבת, בעניין של אנטישמיות, אם אפשר להילחם בזה גם, יש לא יהודים שבאמת מכירים בצדקתנו

צגה מלקו:  אז אני חושבת שיש מקום לשלב את האנשים האלה

צגה מלקו:  לא משנה מאיזה צבע או משהו

צגה מלקו:  זה לא משנה

צגה מלקו:  לשלב אותם

צגה מלקו:  זה כל כך חשוב

צגה מלקו:  כי אני שומעת שיש הרבה שבאמת נלחמים ברשתות בשבילנו

עודד פורר: תודה

עודד פורר:  חבר הכנסת סובה

יבגני סובה: קודם כל, תודה על הדיון הזה

יבגני סובה:  יש חלק מהדברים שהם באמת חשובים

עודד פורר: תודה לך, אתה מהיוזמים

יבגני סובה: כן, כן

יבגני סובה:  אני אומר תודה לכל המשתתפים שהציגו פה דברים ודברים חשובים

יבגני סובה:  אנחנו ניקח חלק מהדברים האלה להמשך בנושא של החקיקה שאמרת

יבגני סובה:  זה מאוד חשוב גם שהרבה סיעות, קואליציה ואופוזיציה, יקדמו את זה

יבגני סובה:  אני חושב שהממשלה צריכה לתמוך בזה

יבגני סובה:  ואני רוצה באמת, דיברנו יותר על אנטישמיות מאשר על ההכנה שלנו לגלי העלייה

יבגני סובה:  אני כן מזהה שאנחנו נגדל משמעותית בנושא של עלייה בעקבות האנטישמיות

יבגני סובה:  ואני חושב שכפי שאנחנו צריכים לחזק את הקשר שלנו בעקבות המלחמה הזאת, ליהודי התפוצות, בואו נגיד את האמת, היה משבר קשה לפני ה-7 באוקטובר

יבגני סובה:  המשבר נבע בין היתר מהדברים שאנחנו עשינו כאן בישראל, מהוויכוחים שהיו כאן בישראל

יבגני סובה:  ואני לא צריך פה לחזור על זה

יבגני סובה:  שילמנו מחיר מאוד יקר בשביל שהדבר הזה לא ישוב על השולחן בינינו לבין התפוצות

יבגני סובה:      ובוודאי שאנחנו כמדינה, כממשלה, אתם כממשלה צריכים להתכונן לגידול בעלייה

יבגני סובה:  העלייה תבוא והיא תבוא בצורות שונות

יבגני סובה:  יבואו אנשים לפה לשקם את עוטף עזה, יבואו אנשים לפה להתנדב בקיבוצים, יבואו לפה אנשים לסייע לבתי הספר

יבגני סובה:  יהיו הרבה אנשים שירצו לבוא ובאמת להרגיש את החוויה

יבגני סובה:  עובדה ש"תגלית" ביטלו

יבגני סובה:  לפני כמה ימים שמעתי שבוטל "תגלית", אז אני חושב - - -     

עמיחי שיקלי: יש לנו מיזם משותף עם "תגלית"

יבגני סובה: לא, לא

יבגני סובה:  אני אומר שביטלו מבחינה טכנית, כי כרגע אין אפשרות לקיים את זה מבחינה ביטחונית

עודד פורר: ברור, ברור

עודד פורר:  הנקודה ברורה

יבגני סובה: אבל הדבר הזה רק יתגבר, ואני בטוח שאנחנו צריכים לפתוח את הדלתות ולא לחפש עכשיו מי יותר יהודי ומי פחות יהודי, ומי יותר שווה ומי לא שווה

יבגני סובה:  צריך פה קצת חשבון נפש פנימי גם של הממשלה

עודד פורר: תודה רבה

עודד פורר:  חבר הכנסת רול

עידן רול: אז רק לגבי ההצעה שדובר עליה מקודם, אז ההחלטה אכן עברה וההחלטה אמרה על הקמת ועדה שתבחן את אופן ההנצחה

עידן רול:  אני בדיאלוג הזה מול השר שיקלי שהעביר את ההחלטה

עידן רול:  אני חושב שזו החלטה מאוד חשובה

עידן רול:  מה שאמרתי זה שאני מקווה שאחת ההחלטות יהיו לוועדה תהיה על יום לאומי לציון הנושא, מה שכאמור לא קיים

עידן רול:  זה כדי לדייק את הדיוק שניתן פה

עידן רול:  לגבי מערך הסייבר או מחלקת הסייבר, תראו, לא צריך להמציא את הגלגל

עידן רול:  בזמן שאתם לא מאפשרים לאזרחים להגיש טפסים יש יוזמה, והיא רק אחת מהן, שנקראת "דיגיטל דום", שהיא קיימת כבר שבועות, ביחד עם "פייק ריפורטר"

עידן רול:  ובהגשה אחת מאוחדת אפשר לדווח על תכנים לכל הפלטפורמות

עידן רול:  אני מציע, לכל הפחות, לאמץ יוזמות קיימות שכבר רצות בהצלחה על ידי האזרחים

עידן רול:      אין מנוס מלחוקק חוק

עידן רול:  זה נכון שיש חקיקה באיחוד האירופי, אבל אני יכול להגיד לכם שגם בחו"ל הרבה פעמים אומרים לנו "חברים, הנושא חשוב לכם, אתם פונים אלינו להסיר תכנים שנוגעים לכם? דמי הרצינות המינימליים הם שגם מדינת ישראל קודם כל תהיה לה חקיקה בנושא הזה"

עידן רול:  מחויב במציאות שהממשלה תקדם חוק לאיסור תכני הסתה

עידן רול:  חשוב לציין במובן הזה שאנחנו עוסקים פה בדיון הזה באנטישמיות, ואנטישמיות מקבלת תגובה יחסית טובה יותר ברמת הסרת התכנים

עידן רול:  דיס-אינפורמציה, שהרבה פעמים מתחברת לתוך זה, ואנטי-ציונות, לא מקבלים את אותו יחס מצד הפלטפורמות, ולכן נדרשת חקיקה

עידן רול:      אני אומר שני דברים נוספים על הפלטפורמות

עידן רול:  א', זו לא דעה פופולרית אבל היא צריכה להיאמר – אנחנו רק מדינה קטנה אבל אנחנו עדיין צריכים לחוקק חוק מאוד ברור שישית אחריות על הפלטפורמות

עידן רול:  אני כן יכול לומר מניסיוני עם מגוון ענקיות תוכן שונות שמאוד משנה להם תקדימים ברחבי העולם

עידן רול:  ומאוד ישנה להן גם כאן, אפילו שאנחנו רק מדינת ישראל

עידן רול:  לסיום, אני כן הייתי מציע לייצר מהלך שרותם את ההנהלה הבכירה של כל פלטפורמות החברתיות השונות ולעשות מאמץ להקרין להם את סרטון הזוועות

עידן רול:  אני חושב שהם קהל מאוד חשוב לנושא הזה

עידן רול:  תודה רבה

עמיחי שיקלי: אוקיי

עמיחי שיקלי:  אני חושב שהצעה אחת אופרטיבית שהיא בנוסף למה שדיברנו כאן בדיון

עמיחי שיקלי:  אני חושב שהציר של פרלמנט לפרלמנט הוא ציר משמעותי, שגם הוועדה יכולה לפנות לוועדות, לכל הגורמים שעוסקים בנושאים האלה, בפרלמנטים מקבילים, ולייצר אולי פעילות בווקטור הזה כחלק מהמענה

עמיחי שיקלי:  מכיוון שברור שבסופו של דבר שגם חקיקה שנעשה כאן, יהיה לה אפקט מוגבל על מה שקורה, לצורך העניין, באיחוד האירופי

עמיחי שיקלי:  ואני חושב שעבודה של פרלמנט מול פרלמנט יכולה להביא הישגים

עמיחי שיקלי:  זה הכל

עמיחי שיקלי:  זה מה שרציתי לומר

עודד פורר: תודה

עודד פורר:  אני ראשית רוצה להודות למציעים על העלאת הנושא החשוב הזה

עודד פורר:  אני חושב שזה נושא שאנחנו עוסקים בו מעת לעת ועוד נמשיך לעסוק בו כי הוא, לצערי, מזין את עצמו ולא נעלם

עודד פורר:  אבל בתוך כך אנחנו גם כן חייבים, ואני מסכים פה עם מה שאמרו גם חברי הכנסת, צריך לנסות להיות אופרטיביים בתוך האירוע הזה

עודד פורר:  אז אני חושב שבנושא של שיח אנטישמי ברשת, במיזם שכבר יש אצלכם במשרד התפוצות, יש שני דברים שכן הייתי מבקש

עודד פורר:  1

עודד פורר:  שתאפשרו לייצר גם התקשרויות ישירות עם גופים נוספים שעוסקים בזה

עודד פורר:  כי אני מבין שזה הכל רק במיזם משותף, או משהו כזה, ואני חושב שנכון - - -     

עמיחי שיקלי: לא, דווקא לא

עמיחי שיקלי:  דווקא לא

עמיחי שיקלי:  לא, אתה לא עקבת אחריי

עמיחי שיקלי:  יש שני מסלולים

עודד פורר: אמרת, עד 100,000

עמיחי שיקלי: לא, יש לגדולים, שזה מאצ'ינג, ולקטנים יש מענק 100,000 שקל בלי מאצ'ינג

עודד פורר: בסדר

עודד פורר:  אני חושב שגם צריך להיות איזשהו מסלול, כחלק מ"אאוט-סורסינג" כזה או אחר, כמו שציין חבר הכנסת רול

עודד פורר:  אבל כן תאפשרו עם המוקד שלכם, מוקד שאפשר לפנות אליו, אנחנו מוכנים לסייע ולעזור להפיץ אותו, אבל זה חייב להיות מופץ כדי שהאזרחים ידעו מה לעשות

עודד פורר:  אני כן סבור שממשלת ישראל חייבת לתגבר עוד את הקרן לביטחון קהילות, ולהרחיב אותה

עודד פורר:  יש הרבה מאוד קהילות שבעבר היו פחות בתוך האירוע הזה ונכנסות פנימה לתוך הסוגיות האלה

עודד פורר:  ראינו חלק מהמקרים שכבר קרו

עודד פורר:  לגבי החקיקה בדומה ל-DSA באיחוד האירופי, אני עדיין דורש את זה ממשרד המשפטים

עודד פורר:  אני חושב שזה צריך להיות מובל ברמת ממשלה והצעת חוק ממשלתית

עודד פורר:  אני אשמח אם תעלה את זה גם אתה

עודד פורר:  אני גם העליתי את זה בפני שר המשפטים

עודד פורר:  אני יודע שעמדתו לא כעמדתי, אבל עדיין אפשר לשכנע

עודד פורר:       אבל כן לנסות ולשכנע, אני מבקש שהיועצת המשפטית לוועדה, בסיוע נציגי משרד החוץ שמכירים, כמו רות, אם את תוכלי בנושא הזה של החקיקה ב-DSA לייצר לנו הצעת חוק שאנחנו נגיש אותה

עודד פורר:  כל חברי הוועדה יחתמו עליה כהצעת חוק פרטית

עודד פורר:  אולי כדי לנסות ולדחוף את הממשלה בעניין הזה לפעולה

יבגני סובה: כוועדה אתה יכול להגיש

עודד פורר: לא כוועדה

עודד פורר:  אני לא יכול להגיש כוועדה

עודד פורר:  אבל מה שעושים זה שמגישים כל חברי הוועדה, חותמים עליה ביחד

יבגני סובה: לא, כי יש ועדות למשל, כמו כלכלה

עודד פורר: כלכלה לא יכולים להגיש

עודד פורר:  רק חוקה יכולה להגיש בצורה מסוימת

עודד פורר:  תודה רבה, הישיבה נעולה